Halim Othman Reda Myra Berbinti Abdullah

Baru-baru ini, pelakon dan pengacara Myra Natasya mendedahkan bahawa dia merupakan anak tunggal kepada bekas penyampai radio dan pengacara, Halim Othman.

Pendedahan itu mengejutkan ramai sekaligus mengundang pelbagai spekulasi netizen, malah netizen bertindak menyiasat biodata gadis itu namun hairan apabila tertulis nama sebenar Yusmyra Natasya Abdullah.

BACA: Ramai Hairan Kenapa Myra Natasya Anak Halim Othman Guna Binti Abdullah?

Bagaimanapun, segalanya terjawab apabila Myra berkata berkata ibunya Yusnita Omar berkahwin dengan Halim di Thailand pada 1994.

Memetik Harian Metro, Halim berkata dia dan bekas isteri tidak sampai setahun hidup bersama selepas berkahwin pada 1994 dan apabila Myra dilahirkan pada 1995, mereka sudah tidak duduk sebumbung.

“Memang saya tak daftarkan perkahwinan di Malaysia, sebab rumah tangga itu dah tak aman dan saya bersama ibu Myra akhirnya membawa haluan hidup masing-masing.

“Masa daftarkan itu memang bekas isteri letak nama bapa Myra, Abdullah sebab perkahwinan kami di Thailand berkenaan tidak didaftarkan di Malaysia dan ia dianggap tidak sah.

“Ketika itu, saya juga kata kepada bekas isteri tidak perlu besarkan cerita yang Myra anak saya, sebab tak mahu jadi ‘complicated’ dan dia akan terganggu,” katanya.

Dalam pada itu, Halim berkata Myra dijaga sepenuhnya oleh bekas isterinya selepas mereka berpisah. Menurut Halim lagi, dia mengakui pada mulanya kurang selesa dan tak berpuas hati anaknya berbintikan Abdullah, namun dia reda di atas apa yang berlaku.

“Tetapi, apabila dah tersedar sekarang, saya terimalah hakikat Myra binti Abdullah itu dan percaya ada rahmat di sebaliknya. Sesungguhnya, Allah Maha Tahu.

“Malah, bila mana saya fikir-fikirkan lagi, kadang-kadang nama ini apabila kita terima dengan ikhlas binti Abdullah itu mungkin ia juga membawa banyak tuah kepada Myra sekarang.

“Alhamdulillah, saya reda dengan nama Myra binti Abdullah itu dan dengan penjelasan ini kisah kami boleh ditutup dan sekarang ‘move on’ untuk kehidupan seterusnya. Malah, saya juga bersyukur hubungan dengan ibu Myra juga semakin baik,” katanya.

Dalam pada itu, Halim gembira apabila kisah Myra diterima baik oleh orang ramai meskipun ada segelintir netizen membuat spekulasi.

“Saya terima semua komen yang baik-baik ditulis itu. Saya juga tak marah dengan komen yang sebaliknya daripada netizen. Begitu juga dengan penjelasan saya ini, terpulanglah kepada mereka nak terima atau mahu fikir apa. Terserah,” katanya.


Syafiq Farhain Mengaku Dah Kahwin, Tiada Niat Rahsiakan

Tiada angin tiada ribut, penyanyi Syafiq Farhain mengakui sudah pun menamatkan zaman bujang dengan wanita pilihan hati yang juga pengurusnya.

Memetik Harian Metro, Syafiq berkata dia mengambil pendekatan untuk tidak menghebahkan butiran perkahwinannya.

“Benar saya sudah bernikah, namun saya tidak berniat untuk merahsiakannya. Sesiapa saja bertanya, saya pasti menjawab.

“Saya tidak mahu merahsiakan dan tidak juga menghebahkan. Bila saya mendirikan rumah tangga dan sebagainya tidak perlu diperbesarkan.

“Saya berkahwin dengan gadis pilihan yang juga sekampung dengan saya iaitu Terengganu. Senang hendak pulang beraya nanti. Insya-Allah, majlis resepsi juga dalam perancangan,” katanya.

Terdahulu, desas desus mengenai status penyanyi itu didakwa sudah berkahwin hangat diperkatakan netizen.

Tidak mendedahkan lebih lanjut mengenai pernikahannya itu, Syafiq berkata dia dan isterinya sudah lama berkenalan.

“Saya harap semua pihak mendoakan yang baik-baik buat kami sekeluarga. Kami berkenalan pun sudah lama sebelum saya bergelar artis lagi,” katanya.


“Korang Boleh Panggil Aku Gemuk, Gajah Tapi Jangan Panggil Aku Siti Bainun” – Norreen Iman

Baru-baru ini perkongsian Instafamous yang kini bergelar pelakon, Norreen Iman menjadi perhatian ramai apabila memuat naik satu video apabila ada yang menyamakannya dengan Siti Bainun.

Menerusi video itu, Norreen terasa hati apabila ada yang menyamakan fizikalnya seperti individu yang didakwa melakukan penderaan terhadap remaja kurang upaya (OKU), adik Bella.

Tampil membidas komen netizen itu, Norreen berkata mereka di luar sana boleh memanggilnya dengan gelaran apa saja namun jangan sesekali memanggilnya Siti Bainun.

“Korang boleh panggil aku fat ugly bitch. Norreen badan gemuk macam bab*, gajah, tong dram, trak… semua benda boleh panggil. Perut saya pun banyak roadblock.

“Tapi jangan panggil aku Siti Bainun. Aku dan Siti Bainun jauh sekali. Ya, memang aku gemuk gila. Tinggi 171 sentimeter, gemuk pula tu. Aku punya besar kalau duduk depan kau memang terus gelap masa depan. Tapi, jangan panggil aku Siti Bainun,” katanya.

Kata Norren lagi, perwatakan dirinya dengan Siti Bainun jauh berbeza dan dia adalah seorang wanita yang penyayang dan sukakan kanak-kanak.

“Sebab aku bukan pendera. Aku pencinta alam, pencinta makanan, pencinta binatang, pencinta anak. Aku penyayang. Muka ja macam ini. Yang cakap aku Siti Bainun, kalau aku rembat muka baru tau. Asal gemuk ja Siti Bainun,” katanya.


‘Lubuk’ Raya Di Sini Gais! Mudah Shopping Dalam Satu ‘Tempat’ Jer

“Selamat hari raya, hari untuk kita bersuka ria, selamat kami ucapkan untuk kita hingga sampai tahun depan..” Fuh, ternyanyi pulak uols! Haha, kami pasti sambutan Hari Raya Aidilfitri adalah yang paling ditunggu-tunggu bagi seluruh umat Islam kan?

Mana tak-nya, sebelum bulan puasa pun ada dah siap beli baju Raya dah pun. Eleh macam lah kami tak tahu ‘rahsia’ anda tu sebab kami pun macam tu juga. Haha. Biar awal asal tak kelam- kabut nanti bila dah dekat Raya, betul tak?

Tetapi, sebelum anda terlebih teruja dengan baju Raya anda tu, anda yakin ke semua persiapan dah lengkap? Haa, jangan ada yang terlepas, kang melepas jadinya!

Jadi, meh sini kami nak kongsikan dengan anda ‘lubuk’ barang atau persiapan Raya yang anda boleh lihat dan beli dengan pelbagai promosi tak masuk akal yang dorang beri nanti. SUBPLACE lah tempatnya!

Anda tahu tak, di sini anda tak perlu dah nak habiskan masa atau minyak kereta atau letih berjalan ke sana sini semasa bulan puasa untuk beli barang tu. Sebabnya anda hanya guna hujung jari jer, ONLINE jer gais. Mudah dan pantas serta menjimatkan masa!

SUBPLACE ni platform beli-belah dalam talian pertama di Asia yang berasaskan model-model langganan dan sewa untuk dimiliki . Pelbagai produk dan perkhidmatan ditawarkan di sini. Anda sebut jer, daripada barangan keperluan harian, fesyen muslimah. produk penjagaan diri hinggalah kepada perabot, peralatan rumah dan produk elektrik, semuanya ada. Dengan satu klik sahaja!

SUBPLACE turut menyediakan Promo Raya, ‘SAMA SAMA RAYA’ untuk anda grab 4 April sehingga 4 Jun ini! Diskaun sehingga 75% tau. Bukan itu jer, platform itu turut mengetengahkan konsep belian sekali bayar untuk produk terpilih. Jadi, jangan terlepas! Ada banyak produk yang anda boleh masukkan dalam list nanti.

Tak payah bazir masa lagi, jom kita usha apa yang ada untuk Promo Raya dari SUBPLACE ini.

Terdapat tujuh JENAMA yang anda boleh usha di sini! Wow, tak sabarnya, jom tengok

SHELL nak berikan korang baucar digital jika anda membuat pembelian pertama melalui SUBPLACE ni nanti. Hebat betul tawaran dari SHELL ni sebabnya bukan senang tau anda boleh dapat rebat segera sehingga 30% untuk petrol. Boleh klik link di sini!

Ui tak teringin ke nak bersinar-sinar dengan MJ Jewellery Raya nanti? Baru lah letops gais. Eh bukan senang tau MJ Jewellery nak bagi diskaun sehingga 61% tu. Untuk emas 916, kuantiti terhad setiap hari bermula sekarang dan seterusnya! Jarang-jarang sekali tau. Jadi, baik korang jangan lepaskan peluang keemasan ini.

Klik link di setiap barang kemas yang kami beri ni okay!

1. MJ JEWELLERY Gold Earring S181
2. MJ JEWELLERY 5G Gold Collection Star & Sphere Gold Necklace R178
3. MJ JEWELLERY 375 Gold Ring C16

Anda pengumpul bar emas tak? Kalau ya, jangan lepaskan peluang untuk dapatkan promo deals dari LITZ ini. Ianya bermula 19 hingga 24 April ini sahaja.

Ada 1gm, 5gm & 10gm PAMP 999.9 Gold Bar. Paling best, diskaun sehingga 33% dan ditambah lagi dengan penghantaran percuma untuk limited kuantiti yang akan dikeluarkan pada 12.00pm nanti. Klik di LINK INI.

Siapa jer yang tak kenal dengan jenama LOCKIN ni kan. Dorang punya speciality menjual kunci keselamatan rumah berteknologi tinggi.

Kalau tengok tombol pintu pintar ni memang sangat wow! Sekarang ini dorang buat promosi untuk 3 jenis model iaitu X1, 2X Pro dan S30 Pro.

Bolehla nak pasang kat rumah anda tu nanti. Rasa lebih selamat sikit kan? Yelah, nak tinggal rumah semasa balik kampung nanti takdelah risau sangat dengan adanya tombol pintu pintar berteknologi tinggi ini. Raya tu raya juga, tapi keselamatan rumah haruslah menjadi keutamaan.

Dengan pelan RM1 untuk yuran pemprosesan anda dah boleh pasang kunci keselamatan dari LOCKIN ini! Jangan tunggu lama-lama, pasang segera. Klik link yang kami berikan ini. .

X1: LINK INI
2X Pro: LINK INI
S30 Pro: LINK INI

Sebut OGAWA jer mesti anda dah tahu kan? Jenama mesin urut kerusi yang terkenal dan berasal dari Malaysia ini memang tak payah diperkenalkan lagi. Jomlah dapatkan produk dari dorang.

MYSOFA LUXE sekarang ni anda boleh buat bayaran pertama hanya dengan RM674 sahaja.

1. MYSOFA LUXE: LINK INI
Bayaran pertama: RM99
Tempoh plan: 60 bulan

Anda juga boleh dapatkan produk dari Kinohimitsu yang berharga RM58 serta diskaun sehingga 46%.

Inilah pelan eksklusif Raya nanti. Anda boleh dapatkan kedua-dua produk ini dengan membuat sekali belian.
1. Kinohimitsu Collagen Diamond 16s
2. Kinohimitsu Floral Birds Nest 6s (E) x 2 kotak

Untuk mak dan ayah tu anda boleh jer langgan pakej MamyPoko ni.

a. Mamypoko Tape MamyPoko Tape Standard L-XL (Subscription plan)
Subscribe 3 bulan Percuma 1 bulan (Serendah RM26.23 setiap pek)

b. MamyPoko Pants Standard L-XXL size (Subscription Plan)
Subscribe 3 bulan Percuma 1 bulan (Serendah RM28.95 setiap pek)

Wuuu, menarik betul kan? Siap ada percuma bekalan untuk sebulan lagi! Tak rugi pun kalau anda langgan melalui SUBPLACE ni.

Kejap gais, ada lagi promo sempena Raya ni, CIMB Bank Malaysia pun ada DEALS khas untuk CIMB Malaysia debit, credit dan prepaid cardholders!

Anda boleh menikmati potongan sehingga RM50 pada bulan ketiga untuk semua promosi raya dengan minimum perbelanjaan sebanyak RM80 dengan langganan tiga bulan ke atas.

Amacam gais? Best ka SUBPLACE ni, kerja anda pun jadi lebih mudah bila ada langganan seperti ini. Untuk info lanjut anda boleh ke LINK INI atau boleh jer usha-usha media sosial SUBPLACE seperti di bawah!

Psst…jangan lupa untuk gunakan Promo Code RAYA10, RAYA20, RAYA35 apabila shopping di SUBPLACE tau!


Shakilla Khoriri Pujuk Nak Rujuk Kembali, Fizi Ali Belum Beri Kata Putus

Pelakon Shakilla Khoriri mengaku ada memujuk dan bercakap dengan bekas suaminya yang juga penyampai radio Suria FM, Fizi Ali untuk rujuk kembali.

Bagaimanapun, Shakilla berkata sehingga kini Fizi masih belum memberikan kata putus. Kata Shakilla lagi, mungkin bekas suamiya itu memerlukan masa untuk membuat keputusan.

BACA: Fizi Ali Mahu Beri Ruang Untuk Shakilla, Tak Terburu-Buru Fikir Nak Kahwin Semula

“Kalau boleh saya nak hidup kembali dengan Fizi walaupun ia agak sukar mungkin di pihak Fizi. Bagi wanita, mungkin boleh mudah memaafkan dan ingin cuba memperbaiki hubungan menjadi lebih baik.

“Tapi saya tak tahu apa yang difikirkan dan perancangannya buat masa ini tapi saya dapat rasakan dia perlukan masa. Mungkin dia tidak mahu kalau kami kembali (merujuk) akan timbul masalah baru ataupun berdepan isu yang sama.

“Benda ini sangat sulit. Kalau Allah sudah tetapkan hubungan saya dan Fizi hanya sekadar kawan saja, saya reda. Tapi andai kata dua atau tiga tahun nanti Dia jodohkan semula dan sayang itu masih kuat… saya tidak akan menolak,” katanya.

Dalam pada itu, Shakilla terkilan apabila ada yang bertanyakan bilakah dia akan menamatkan zaman janda sedangkan hatinya masih lagi bersedih.

“Bagi saya, pertanyaan ini sangat keterlaluan. Janganlah terlalu berterus terang sebab saya pun masih bersedih, cuma tidaklah nak cakap saya sedih 24 jam.

“Ibaratnya hari ini saya menangis sepuas-puasnya, esok saya kena bangun dengan keadaan baru. Benda dah pun terjadi dan saya kena ‘move on’ dengan takdir yang Allah tentukan.

“Saya memang tiada perancangan, lebih-lebih fasal jodoh sebab saya ada anak perempuan. Kalau ada jodoh dengan orang lain, macam-macam benda saya kena fikir. Tapi saya tidak menolak perancangan Allah.

“Bagi saya, dalam tempoh dua hingga empat tahun ini saya tidak terfikir untuk berjumpa atau mengenali mana-mana lelaki selain Fizi. Saya nak fokus dengan kerja dan pastikan saya sihat,” katanya.

Terdahulu, Fizi dan Shakilla berkahwin pada Februari 2018 dan mempunyai seorang cahaya mata, Ameena Sofia kini berusia 3 tahun. Namun, mereka mengumumkan perceraian pada Disember tahun lalu.


Puteri Sarah Ke Mekah Dengan Anak-Anak Tanpa Syamsul Yusof?

Pelakon Puteri Sarah hari ini memuat naik perkongsian gambar berangkat mengerjakan ibadah umrah bersama dua anak-anaknya.

Menerusi gambar tersebut, hanya ibu dab bapa Syamsul iaitu Datuk Yusof Haslam dan Datin Fatimah Ismail kelihatan selain ahli keluarga Sarah hadir di Lapangan Terbang Antarabangsa Kuala Lumpur (KLIA).

BACA: 4 Tahun Pendam, Puteri Sarah Lega Luah Kemelut Rumah Tangga

Di Insta Story, Sarah turut memuat naik gambar bersama ibu mentuanya ketika dalam perjalanan ke lapangan terbang.

Mengenakan jubah serba putih, Sarah turut memohon doa agar pemergiannya ke Tanah Suci mencapat umrah yang mabrur.

“Orang yang mengerjakan haji dan umrah adalah tetamu agung kepada Allah SWT. Sekiranya mereka berdoa kepada Allah, nescaya Allah perkenankan doa mereka.

“Sekiranya mereka memohon keampunan-Nya nescaya Allah ampunkan mereka.Doakan Sarah mendapat umrah yang mabrur,” katanya.

Minggu lalu hangat diperkatakan apabila pelakon itu rumah tangganya diganggu oleh orang ketiga iaitu Ira Kaza sejak tiga tahun lalu.


Raya Kasi Kaw-Kaw Tahun Ini Gais, Raya Baharu Bersama Orang Tersayang!

Fuh, sudah dua tahun kita tak dapat beraya macam selalu kan? Pergi bazar beli makanan, pergi expo beli baju Raya, bukak puasa ramai-ramai kat luar, ah bestnya.

Syukur, Alhamdulilah tahun ini kita dapat buat semua tu. Terharu pula rasa. Teruja pun ada! Nak balik kampung jumpa famili kat kampung,jumpa kawan-kawan lama, kumpul ramai-ramai semua. Bakar lemang, balut ketupat, seronoknya. Wah..dah dapat rasa dah aura Raya tahun ni macam mana. Mesti sambut habis-habisan!

Kod item: WOMEN Printed Rayon Band Collar Long Sleeve Dress (447802), WOMEN AIRism UV Protection High Neck Long Sleeve T-Shirt (449159), WOMEN Stretch Double Face Straight Pants (447011)

Seronok tu seronok juga, baju Raya dah beli ke belum? Hehe. Koleksi Raya tahun ini pun bukan kaleng-kaleng juga gais. Banyak yang kami lihat rekaan koleksi Raya tahun ini semuanya cantik-cantik! Diperbuat daripada pelbagai koleksi yang memberikan keselesaan dan design ringkas terbaik buat anda. Paling penting, si pemakai pasti nampak anggun dan manis bila memakainya.

Alang-alang dah boleh sambut Raya macam biasa, anda pun perlulah cari baju yang eksklusif dan cantik gituh. Ye dak? Beli jer 3 pasang sekali, barulah Raya kaw-kaw tahun ni, hehe.

Kod item: WOMEN Cotton Stand Collar Long Sleeve Shirt (448440), WOMEN Stretch Cotton Blend Circular Skirt (448501)

Cubalah usha koleksi dari UNIQLO tu gais, alah tak payah susah-susah pergi ke sana pun. Dalam online jer gais. Cantik-cantik semuanya. Rambang mata nak pilih tau. Bila lagi nak surprisekan orang tersayang dengan koleksi Raya terpaling cantik tahun ini? Baju kanak-kanak pun ada tau.

Apa yang kami suka sangat koleksi dari UNIQLO ini, bajunya sangat selesa dan dalam masa yang sama masih lagi trendy! Tampak elegan gituh. Kalau pakai sedondon satu keluarga, fuh apa nak dikata lagi, confirm letops!

Kod item: WOMEN Batik Motif Printed Skirt (449104), WOMEN Batik Motif Printed Long Sleeve Blouse (449111), MEN Batik Motif Short Sleeve Shirt (449570)

Koleksi batik dari UNIQLO ni pasti buatkan anda nampak cantik bergaya. Anda boleh jer pakai untuk beraya di rumah kawan-kawan anda tu. Sebab designnya sangat selesa, tak tebal. Sesuai dengan cuaca di Malaysia sekarang ni kan? Takdelah anda berpeluh nanti bila pakai baju yang selesa.

Untuk wanita, ada skirt printed motif batik dan blouse motif printed batik berlengan panjang. Bagi lelaki pula, ada Baju Lengan Pendek Motif Batik dan banyak lagi yang anda boleh tengok nanti.

Kod item: MEN Premium Linen Stand Collar Long Sleeve Shirt (448960), WOMEN Rayon Long Sleeve Tunic (449110), GIRLS Rayon Blouse 3/4 Sleeve Dress (448678), KIDS Stand Collar Short Sleeve Shirt (448677)

Kod Item: Dry Easy Care Baju Melayu (448391), WOMEN Rayon Long Sleeve Tunic (449110), KIDS Stand Collar Short Sleeve Shirt – Baju Melayu (448677), GIRLS Smooth Cotton Shirttail Hem Long Sleeve T-Shirt (446319), GIRLS Relax Tapered Pants (447088)

Kod item: WOMEN Cotton Gathered Long Sleeve Blouse (447937), MEN DRY Easy Care Collarless Baju Melayu (447005)

Kod Item: Extra Fine Cotton Broadcloth Striped Stand Collar Long Sleeve Shirt (448379), MEN Ultra Light Pants 2WAY Stretch – Cotton Like (444596), WOMEN Rayon Dolman 3/4 Sleeve Blouse (448223), WOMEN Straight Flare Long Pants (444537)

Kod item: WOMEN Linen Blend Short Sleeve Kaftan Dress (445047), WOMEN Waffle Crew Neck Long Sleeve T-Shirt (439067)

Kod item: MEN Premium Linen Stand Collar Long Sleeve Shirt (448960), MEN EZY Ultra Stretch Jeans (439178)

Cantik-cantik kan koleksi Raya UNIQLO kali ini? Pastikan anda dapatkan satu tau untuk Raya nanti. Anda boleh lihat banyak lagi koleksi lain di LINK INI!

Baju Raya dah settle, apa kata anda sertai pula game #UNIQLOKembaraKampung ini. Ianya bermula SEKARANG sehingga 6 Mel 2022 sahaja tau. Bila lagi nak menang hadiah gempak dari UNIQLO ni. Kad hadiah bernilai sehingga RM500 untuk dimenangi setiap minggu!

Dekat atau jauh, bandar atau kampung, UNIQLO sedia menghantar keperluan baju raya anda. Tetapi dorang memerlukan bantuan anda. Bantu Abang UNIQLO dorang untuk mencari laluan ke rumah keluarga anda dalam teka-teki sliding puzzle yang menyeronokkan dan mudah ini. Terdapat peta baharu setiap minggu jadi pastikan anda kembali setiap minggu untuk peluang menang!

Anda nak tak berpeluang dapat hadiah Sampul Raya dengan pembelian dalam kedai & dalam talian di UNIQLO? Haa, tempoh kempen ini bermula SEKARANG sehingga 28 April 2022 sahaja! Apa yang anda perlu buat adalah beli RM200 dan ke atas untuk menerima satu (1) pek Peket Raya (6pcs)!

Wah menarik betul hadiah dari UNIQLO yang ini, betul unik yer. Anda berpeluang dapat hadiah satu set batu seremban jika anda membuat pembelian RM200 dan ke atas secara dalam talian*. Tempoh ini bermula 22 April sehingga 28 April. Ingat, ianya hanya untuk pembelian dalam talian sahaja tau.

Bermula 4 April hingga 30 April 2022, anda boleh sertai UNIQLO dengan Click&Collect dan dapatkan ganjaran kupon RM10!

Anda boleh shopping online bila-bila masa jer dan kumpul order di kedai UNIQLO pilihan anda. Shopping RM100 dan ke atas secara dalam talian dan pilih Click&Collect sebagai pilihan penghantaran anda untuk menerima kupon RM10* (boleh digunakan di kedai atau dalam talian) daripada UNIQLO!

Jadi, kalau anda nak menang hadiah, kena follow rapat-rapat UNIQLO tau. Oh ya, jangan lupa juga untuk dapatkan koleksi Raya dari UNIQLO, baru lah feeling Raya tu lagi kuat, hehe.


Hanya Bertahan 3 Bulan, Mak Wan Latah Diceraikan Talak Satu

Rumah tangga yang dibina hanya bertahan selama 3 bulan, pelakon veteran Mak Wan Latah sudah berpisah dengan suaminya Husain Dolah apabila diceraikan dengan talak satu.

Memetik mStar Online, lafaz cerai dilakukan lafaz cerai dilakukan bekas suaminya berusia 74 tahun itu di kamar Hakim Syarie, Sabarudin Bidin di Mahkamah Rendah Syariah Kuala Pilah, Negeri Sembilan pagi tadi.

BACA: Bakal Naik Pelamin Kali Kedua, Mak Wan Latah Sempat Tunai Umrah

Bagaimanapun, Mak Wan tidak hadir ke mahkamah atas alasan tertentu. Menurut peguam Husian iaitu Husna Hamdan berkata, pihaknya memfailkan permohonan perceraian tersebut pada 24 Mac lalu.

“Kes perceraian di antara Husain Dolah (plaintif) dan Mak Wan (defendan) adalah sebutan pertama.

“Pihak kami telah memfailkannya kes penceraian ni pada 24 Mac dan pihak kami dah buat serahan kepada Mak Wan sendiri pada 5 April.

“Namun Mak Wan tak dapat hadir pada hari ini dan dia kena maklumkan kepada mahkamah dengan alasan yang munasabah,” katanya.

Terdahulu, Mak Wan dan Husian berkahwin pada 22 Januari lalu di Pejabat Agama Islam Ipoh, Perak. Ini merupakan perkahwinan ketiga buat Mak Wan selepas tujuh tahun hidup bersendirian.


Menangi Hadiah Sehingga RM138,000 & Pulangan Tunai Dengan Kad Kredit AEON!

Hi korang! Bukan pemegang Kad Kredit AEON lagi ke tu? Rugi sangat kalau anda tak daftar sekarang. Anda boleh menang hadiah sehingga RM138,000 dan juga pulangan tunai dengan kad kredit AEON jer.

5 unit Thermomix untuk pemenang Hadiah Utama dan banyak lagi hadiah yang boleh membuatkan anda terpesona sekiranya anda masuk peraduan dari AEON Credit ini. Fuh, memang gempak!

Peraduan ini terbuka kepada semua ahli baharu dan pemegang kad utama sedia ada iaitu AEON Platinum Visa/MasterCard, AEON Gold Visa/MasterCard, AEON Classic Visa/MasterCard, NEW AEON Gold Visa/MasterCard, NEW AEON Classic Visa/MasterCard, AEON Big Gold/Classic Visa dan Japan Club of Luala Lumpur Gold Visa.

Pada anda yang belum mendaftar atau memiliki kad kredit AEON, kami mengalu-alukan pendaftaran dari anda. Bukan senang tau berpeluang nak menangi hadiah sehingga RM138,000 ini!

Jadi, jangan buang masa lagi, cepat dapatkan 10 penyertaan untuk permohonan kad kredit baharu AEON yang akan diluluskan sekarang ini sehingga 30 Jun 2022 dengan perbelanjaan minimum RM100 dalam tempoh 30 hari sahaja.

Bukan itu sahaja, sekiranya anda berbelanja tanpa tunai menggunakan Kad Kredit AEON untuk pembayaran barangan runcit, bil, F&B (makan), hotel dan petrol, anda boleh dapatkan 1 penyertaan dengan perbelanjaan minimum RM100 dalam satu transaksi. Wah, mudah betul nak masuk peraduan ini!

Selain itu, anda juga boleh dapat ganjaran Pulangan Tunai bulanan sebanyak RM15 untuk 1,000 pemegang kad pertama dengan transaksi minimum RM100 dalam satu resit tau. Kiranya siapa cepat dia dapat lah.

Beli sekarang bayar kemudian dengan 0% bayaran ansuran dari serendah RM300 di mana-mana pusat membeli-belah AEON! Wow, best ni. Anda boleh beli barang runcit untuk berbuka puasa atau keperluan lain untuk Raya di pusat membeli-belah AEON. Lekas, pergi serbu AEON sekarang kalau nak jadi salah seorang pemenang! Hehe.

Eh sebelum tu, ada lagi gais, anda juga berpeluang bercuti tanpa sempadan selepas 1 April 2022. Hanya bayar apa sahaja dengan Kad Kredit AEON untuk memperoleh lebih banyak peluang untuk penyertaan dan memenangi hadiah hebat dari AEON Credit.

Tadi kami dah bagitahu anda hadiah utama jer kan? Ha, ni kami listkan hadiah-hadiah yang bakal anda dapat sekiranya memenuhi kriteria dan syarat-syarat pemegang kad kredit AEON seperti yang kami sebutkan di atas tadi.

Hadiah Utama: Thermomix TM6
Hadiah Kedua: Dyson V12 Detect Slim Absolute Extra
Hadiah Ketiga: Xiaomi Mi Robot Vacuum Mop-P2
Hadiah Khas: Electrolux Air Purifier

Pergh, berpeluh bhai tengok hadiah gempak dari AEON Credit ni. Kalau dapat salah satu ni memang melompat ke langit. Haha!

So, anda jangan lupa masuk peraduan ini tau. Pada yang belum apply kad kredit AEON tu, anda dah boleh apply SEKARANG!

Klik LINK INI untuk info lanjut atau anda boleh ke Facebook AEON Credit.


Tertekan Kes Cabul, Da’i Syed Warna Rambut Sebab Nak Move On

Sudah lebih setahun berdepan tuduhan melakukan aktiviti seks luar tabii dan mencabul, pendakwah bebas Da’i Syed akui pernah menangis disebabkan tekanan.

Memetik laporan mStar Online, Syed berkata dia tidak mahu lagi memikirkan kisah lalu serta membuat keputusan untuk ubah penampilan dengan mewarnakan rambut dan menyimpan jambang untuk memulakan kehidupan baru.

BACA: Da’i Syed Alami Tekanan Perasaan Dituduh Mencabul, Takut Nak Naik Mahkamah

“Saya pernah duduk sendiri menangis dalam bilik disebabkan tekanan. Hati saya bagaikan sudah pecah disebabkan perkara yang berlaku.”

“Menyimpan jambang dan mewarnakan rambut antara sebab untuk saya move on. Saya tukar personaliti dan karakter supaya tidak lagi melihat muka yang dahulu.

“Setiap hari saya berdoa dan lakukan lebih banyak amal kebajikan supaya Allah dapat membuang perasaan tekanan itu,” katanya.

Dalam pada itu, Syed berkata dia bersabar dengan kecaman diterima serta memaafkan mereka yang bercakap buruk mengenai dirinya kerana tidak tahu perkara sebenar.

“Semua orang boleh bercakap tentang saya tetapi mereka tidak kenal saya secara peribadi. Jadi saya maafkan segala kecaman yang dilemparkan. Saya juga memohon maaf kepada sesiapa yang mungkin tergores hati dengan apa yang telah berlaku,” katanya.


Johan As’ari Terkilan Nama Sering Ditolak Stesen TV, Sedar Diri Dah Tak Diperlukan

Lama tak dengar cerita, rupanya sudah lima tahun pelakon Johan As’ari tidak muncul di kaca televisyen. Johan berkata dia tidak tahu mengapa namanya kerap ditolak sebuah stesen televisyen.

Tidak sedih dengan perkara itu, Johan berkata dia sedar bahawa dirinya sudah tidak lagi diperlukan serta beranggapan mungkin dia sudah tidak layak.

“Saya sedia maklum, stesen TV pun bertukar ganti orang dalamnya. Nama saya kerap ditolak setiap kali dicadangkan produksi. Saya dapat tahu daripada pengurus.

“Tapi saya tak pernah rasa sedih, saya cuma anggap sudah tidak layak, Sayaa dah tak diperlukan lagi oleh stesen TV itu.

“Saya pun tak pernah ambil hati cuma saya sedar diri saya bukan siapa-siapa dah untuk stesen TV,” katanya kepada mStar.

Kata pelakon drama Juvana itu lagi, dia juga tidak menyangka namanya ditolak sedangkan drama lakonanya sebelum ini memberi impak besar.

“Lima tahun saya contribute di stesen TV tersebut, lima tahun macam pisang goreng panas, saya tinggalkan keluarga, banyak masa saya habis di stesen tersebut.

“Tapi saya dapat banyak berita daripada stesen itu menolak saya buta-buta, bulat-bulat. Pada saya masa saya dah tamat,” katanya.


Usia Nak Masuk 3 Bulan, Neelofa Kongsi Bilal Nak Pandai Meniarap

Hampir tiga bulan menimang cahaya mata sulung, sememangnya ramai yang tidak sabar melihat wajah anak kepada selebriti terkenal, Neelofa iaitu Muhammad Bilal.

Meskipun tidak mendedahkan wajah anak kepada umum, namun Neelofa tidak lokek berkongsikan perkembangan terbaru Bilal buat pada peminat.

BACA: Bilal Jadi Alarm Clock, Neelofa Senang Bangun Sahur & Beribadah Waktu Malam

Baru-baru ini, Neelofa berkongsikan video memaparkan anak sulungnya itu kini sudah mula belajar untuk meniarap.

Dalam perkongsian lain, Neelofa turut memuat naik video Bulal yang ‘semangat’ buat tatapan umum. Neelofa turut berseloroh, orang puasa boleh lapar melihat tangan dan peha Bilal.

Terdahulu, Neelofa mengakui menerima banyak permintaan daripada peminat yang berharap agar pintu hatinya terbuka untuk berkongsikan wajah anaknya itu kepada umum.

Bagaimanapun, Neelofa berkata dia cuba untuk elakkan keluarganya daripada anasir tidak baik terutama sekali anaknya yang masih kecil.


Penyanyi Ditahan Pukul Bekas Isteri Kerana Enggan Bergambar

Seorang penyanyi ditahan semalam selepas dipercayai memukul bekas isterinya dalam kejadian di kawasan rumah lelaki itu di Kota Damansara.

Memetik Harian Metro, Ketua Polis Daerah Petaling Jaya Asisten Komisioner Mohamad Fakhrudin Abdul Hamid berkata, mangsa berusia 27 tahun membuat laporan berhubung kejadian itu.

Polis berkata kejadian berlaku ketika mangsa mahu mengambil anak lelakinya daripada suspek di kawasan parkir rumah pada 2.29 petang.

Bagaimanapun, berlaku perselisihan faham apabila mangsa enggan bergambar bersama penyanyi tersebut.

“Suspek berusia 45 tahun itu kemudian memarahi dan memukul badan pengadu menyebabkan kesan lebam dan sakit pada anggota badan mangsa,” katanya.

Hasil ujian saringan air kencing dilakukan terhadap suspek didapati negatif. Suspek akan dibawa ke mahkamah hari ini untuk permohonan reman.

Kes itu disiasat mengikut Seksyen 323 Kanun Keseksaan dan Seksyen 18 (A) Akta Keganasan Rumahtangga 2017.


Sharifah Zarina Dipuji Sporting Teman Anak Gadis Dating

Baru-baru ini perkongsian penyanyi Sharifah Zarina menjadi perhatian ramai apabila memuat naik video menemani anak perempuannya dating dengan teman lelaki.

Menerusi video yang dikongsikan di aplikasi TikTok, penyanyi itu dilihat berada di sebelah meja anaknya bersama teman lelakinya itu di sebuah restoran.

Perkongsian Zarina itu mendapat pelbagai reaksi daripada netizen yang memuji penyanyi itu sangat sporting serta tidak membiarkan anaknya keluar berduaan.

Dalam pada itu, ada yang mengatakan anak Zarina bertuah kerana mempunuai ibu bapa yang sporting dan sentiasa menyokong anak.

Kata netizen lagi, meskipun sporting tetapi dalam masa sama dapat memantau anak-anak dan mengetahui dengan siapa mereka berkawan.

Terdahulu, anak perempuan penyanyi itu iaitu Athalia Deena Buswani pernah terpalit kontroversi kisah percintaanya dengan Alvin Chong dimana gadis berkenaan masih di bawah umur ketika itu.


Mawar Karim Mengaku Sedang Bercinta, Rancang Kahwin Tahun Ini

Timbul desas desus mengatakan Mawar Karim sudah berkahwin dengan seorang jutawan di sebuah pusat peranginan sebelum Ramadan lalu, perkara itu dinafikan usahawan itu.

Bagaimanapun memetik mStar Online, Mawar mengakui dia kini sedang berkawan dan mengenal hati budi seseorang lelaki. Ujarnya, dia mengenali lelaki itu sejak tahun lalu.

“Tidak ada, saya nafikan sebab saya masih proses mengenali seeorang. Saya harap doakan yang yang baik-baik supaya saya dapat belajar daripada pengalaman perkahwinan sebelum ini dan betulkan keadaan supaya tidak berulang lagi.

“InsyaAllah dalam tahun ni, saya minta doa semua. Tapi tunggu dulu kes mahkamah selesai dulu kot baru fikir pasal tu,” katanya.

Ditanya sama ada lelaki tersebut dalam kalangan selebriti atau ahli politik, Mawar berkata lelaki itu hanya orang biasa yang mempunyai perniagaan sendiri.

“Status saya mengenali seseorang sekarang ini dan dia orang biasa sahaja. Saya dah mengenali orang tersebut dah hampir setahun.

“Kami masih mencari chemistry antara anak saya Maryam dan orang tersebut. Berhubung status lelaki tersebut saya tak boleh nak berkongsi dan komen apa-apa,” katanya.

Terdahulu, Mawar berkahwin dengan Fizo pada November 2013 namun bercerai talak satu di Mahkamah Rendah Syariah Hulu Langat pada 10 Julai 2019. Hasil perkahwinan, mereka memiliki seorang anak perempuan Wan Maryam kini berusia lima tahun.


Influencer Dedah Hanya Berlakon Sebagai PA DSV, Tiada Surat Tawaran Kerja

Pada Februari lalu, usahawan kosmetik Datuk Seri Vida mengumumkan secara rasmi pembantu peribadinya dikenali sebagai Abang Qu.

Malah, Vida juga memaklumkan menawarkan gaji sebanyak RM10,000 sebulan. Bagaimanapun, hangat diperkatakan apabila Abang Qu mendedahkan dia hanya berlakon menjadi PA Vida.

BACA: DSV Pilih Influencer Kacak Jadi PA, Bayar Gaji RM10,000 Sebulan

Menerusi satu Live di IG, Qu berkata dia sudah tidak lagi berkolobrasi dengan Vida dan sehingga kini tiada sebarang surat tawaran diberikan oleh Vida.

“Selepas selesai rakaman muzik video ‘Ku Ikhlaskan’, saya menunggu surat perjanjian kerja kerana ia sangat penting, tapi masih tidak ada.

“Tidaklah saya guna perkataan berhenti, sebab awalnya ditawar untuk kolaborasi, tapi kini kami tidak lagi jalankan apa-apa kolaborasi bersama,” katanya.

Ujarnya lagi, pada awalnya dia ditawarkan untuk berkolaboras dengan usahawan itu untuk menjadi PA acting untuk ditayang di khalayak ramai.

Bagaimanapun, pemuda itu berkata dia berasa kurang selesa apabila perlu menjalankan tugas seperti PA sebenar. Pendedahan pemuda itu ternyata mengejutkan ramai serta menasihati Qu supaya lebih peka mengenai surat tawaran kerja.

Tidak kurang juga, ada yang mengatakan nasib menimpa Qu itu hampir sama dengan apa yang dilalui bekas pembantu peribadi Vida iaitu Iqbal Zulkifli.

Setakat ini masih tiada penjelasan lanjut daripada Vida sendiri mengenai perkara itu. Apa-apa pun sama-sama kita nantikan.


Anak Didakwa Kacau Suami Orang, Kazar Tak Tahu Nak Komen Macam Mana

Sejak beberapa hari lalu hangat diperkatakan apabila pelakon Puteri Sarah mendedahkan rumah tangganya diganggu oleh orang ketiga iaitu Ira Kaza sejak tiga tahun lalu.

Memetik laporan Harian Metro, pelakon veteran Kazar berkata apa berlaku hanya mereka saja yang tahu dan dia juga tidak tahu untuk komen macam mana.

“Tak yah lah, tak ada apa nak komen. Susahlah nak cakap. Mereka saja tahu apa berlaku. Apa saya tahu, perkara ini kecoh diperkatakan baru-baru ini.

“Cuma, saya tak tahu nak komen macam mana. Saya juga kena jaga hati semua pihak apatah lagi di bulan Ramadan ini,” katanya.

Dalam pada itu, Puteri Sarah juga enggan lagi mengulas lanjut mengenai isu tersebut.

Terdahulu, Puteri Sarah mendedahkan sering diganggu oleh individu disebalik puluhan akaun media sosial palsu.

Puteri Sarah turut berpesan kepada Ira Kaza yang juga anak kepada pelakon veteran Kazar itu supaya berhenti mengganggunya serta mendoakan gadis itu dan suaminya diberikan hidayah.


Emosi Mawar Karim Terganggu Dituduh Lari Bayar Hutang

Baru-baru ini hangat diperkatakan mengenai usahawan Mawar Karim berdepan tindakan bankrap apabila didakwa gagal membayar hutang berjumlah RM720,000 yang dipinjam daripada seorang kenalan.

Gaga-gara dakwaan tersebut, Mawar Karim berkata emosinya terganggu kerana berita itu memberi kesan kepada perniagaan dan bimbangkan keselamatan anak serta keluarga.

BACA: Dituduh Lari Bayar Hutang, Mawar Karim Dakwa Difitnah Individu Digelar ‘S’

“Saya hanya dapat tahu tentang kes ini melalui perkongsian di sosial media. Pastinya emosi saya terganggu apabila orang sekeliling mula bertanya.

“Dalam masa sama saya risaukan keselamatan anak dan keluarga serta reputasi sebagai usahawan kerana pelanggan mungkin beranggapan saya tidak boleh dipercayai,” katanya kepada mStar.

Dalam pada itu, Mawar mengaskan dia tidak pernah berurusan dengan individu bernama Nabil Mat Jahya itu serta menjelaskan dia tidak pernah berhutang seperti yang didakwa.

“Saya tidak kenal plaintif dan tidak pernah berurusan dengan dia. Tuduhan yang dilemparkan adalah tidak benar. Saya tidak pernah berhutang dan syukur perniagaan yang saya jalankan masih stabil.

“Saya tidak tahu bagaimana cerita ini boleh muncul. Mungkin ada pihak yang dengki atau mahu sabotaj saya,” katanya.

Sementara itu, peguam mewakili Mawar berkata, pihaknya akan membuat permohonan mengetepikan dan melanjutkan perintah penghakiman ingkar seperti yang telah dikeluarkan.

“Mawar tidak jelas dengan tuntutan yang dibuat kerana dia menerima makluman dari kenyataan media plaintif dan bukan dari mahkamah.

“Kami akan buat permohonan untuk mengetepikan perintah ingkar dan penangguhan perintah tersebut seperti yang telah dikeluarkan oleh mahkamah,” katanya.


Zul Ariffin Hadiahkan Kereta Mewah Buat Gayatri

Pasti ramai tahu pelakon berbadan sasa Zul Ariffin masih lagi menjalin hubungan baik dengan bekas kekasihnya, penerbit filem Gayatri Su-Lin Pillai.

Baru-baru ini, Zul membuat kejutan menghadiahkan sebuah kereta mewah kepada teman baiknya itu. Perkara itu dikongsikan oleh Gayatri menerusi Instagram miliknya.

BACA: Zul Ariffin Manja Baring Atas Peha Ruhainies, Netizen Tegur Jaga Batas

Gayatri turut memuat naik video memaparkan kereta mewah berwarna hitam yang dihadiahkan kepadanya serta memberitahu dia kehilangan kata-kata menerima hadiah tersebut.

“Hari ini saya menerima hadiah yang tidak pernah saya terima sepanjang hidup saya. Saya kehilangan kata-kata. Sepanjang hidup tidak pernah terbayang saya akan menerima hadiah semanis dan hebat seperti ini. Terima kasih Zul Ariffin dari lubuk hati saya,” tulisnya.

Perkongsian Gayatri itu mendapat pelbagai reaksi daripada rakan-rakan artis yang turut mengucapkan tahniah serta meninggalkan emoji hati.

Terdahulu, Zul dan Gayatri pernah menjalinkan hubungan cinta ketika aktor berkenaan terbabit dalam filem Bikers Kental pada 2013

Bagaimanapun, hubungan mereka hanya bertahan tiga tahun namun sehingga kini masih digosipkan cinta lama mereka bertaut kembali.


“Nak Beli Baju, Kuih Raya Pun Kena Kira-Kira Tapi Dia Tetap Setia”

Berkongsikan kenangan manis ketika menyambut Aidilfitri bersama isteri tercinta, Allahyarham Siti Sarah, hati pelawak Shuib Sepahtu terusik apatah lagi Ramadan dan Syawal tahun ini cukup berbeza buat dirnya.

Mengalirkan air mata ketika berkongsikan momen tersebut, Shuib berkata antara kenangan paling diingati apabila dia bersama aarwah melalui fasa susah satu ketika dahulu.

BACA: “Saya Tertonggeng Di Rumah, Tahan Menangis Depan Anak, Netizen Tak Tolong”

“Saya pernah susah tetapi arwah tetap bersama dengan saya. Kami pernah berdepan dengan keadaan ekonomi yang tak berapa baik tapi arwah tak kisah.

“Pada ketika itu, saya tak banyak duit. Nak beli baju dan kuih raya pun kena buat kira-kira dulu. Tapi dia tetap setia di sisi saat harungi fasa tersebut. Momen itulah yang masih saya ingat hingga ke hari ini dan akan kenang sampai bila-bila,” katanya kepada URTV.

Dalam pada itu, Shuib berkata sejak pemergian isterinya pada Ogos tahun lalu, berat badannya susut mendadak kerana hilang selera makan apatah lagi terkenang air tangan bidadarinya itu.

“Saya tak sakit, cuma tiada selera makan sangat. Ramai yang tegur berat badan saya semakin susut dan kurus. Saya suka makan pajeri nanas air tangan arwah isteri. Selama 10 tahun kami berkahwin, itulah makanan yang tak pernah jemu dia masak untuk saya.

“Selepas arwah meninggal dunia, saya mengemas peti sejuk dan terjumpa pajeri nanas masakannya. Air mata saya mengalir kerana terlalu sebak.

“Bila bulan Ramadan, pajeri nanas lah yang saya cari dulu tapi sehingga ke saat ini, saya masih tak jumpa makanan yang boleh naikkan selera saya,” katanya.


Ibu Aliff Syukri Geli Tengok Penari Dalam MV Kelepak Kelepuk Raya

Pasti ramai tahu pada jam 12 sebentar lagi usahawan kosmetik, Datuk Seri Aliff Syukri akan melancarkan lagu rayanya berjudul Kelepak Kelepuk Raya.

Meskipun belum melancarkan lagu berkenaan, bagaimanapun ramai yang kurang senang dengan penari-penari yang mengiringi Aliff apatah lagi berpakaian kurang sopan serta tidak kena dengan lagu tersebut.

BACA: Aliff Syukri Bakal Lancar Lagu Raya, Ramai Tak Sabar Nak Dengar

Perkara itu turut mendapat perhatian ibu usahawan itu iaitu Bonda Rozita Ibrahim yang menempelak muzik video anaknya itu.

Bonda Rozita dilihat ada meninggalkan komen dalam satu klip video dikongsikan Aliff yang meluahkan rasa geli melihat penari-penari berkenaan apatah lagi berpakaian kurang sopan sehingga menampakkan bahagian tidak sepatutnya.

Bukan itu saja, Bonda Rozita dilihat turut memuat naik satu video di Instagram miliknya mengingatkan status anaknya itu yang merupakan seorang suami dan juga bapa.

Aliff dilihat ada meninggalkan komen mempersoalkan apakah salahnya serta meminta ibunya bersikap profesional dan menyifatkan muzik videonya itu adalah seni. Bagaimanapun, ibunya dilihat membalas semula komen Aliff itu dengan kata-kata pedas.

Terdahulu,  video klip pendek MV lagu tersebut menjadi bualan ramai yang terhibur dengan gelagat penari di sisi Aliff yang dikatakan terlalu over.


Fara Salleh Nafi Berkawan Baik Dengan Ira Kaza

Sejak beberapa hari lalu hangat diperkatakan apabila pelakon Puteri Sarah mendedahkan rumah tangganya diganggu oleh orang ketiga iaitu Ira Kaza sejak tiga tahun lalu.

Puteri Sarah turut mempertikaikan tindakan Ira Kaza yang dikatakan tidak putus asa mengganggu suami orang sedangkan sudah mempunyai teman lelaki.

BACA: Berkawan Dengan Skandal Shuk? Bekas Sahabat Dedah Semua Cerita Ira Kaza

Lebih panas apabila seorang wanita bernama Mira Bakri yang mendakwa merupakan sahabat lama Ira Kazar membuat pendedahan terbuka mengenai anak kepada pelakon veteran Kazar itu.

Kata Mira lagi, sejak dari dulu lagi dia menegur bekas rakannya itu namun tetap tidak berubah. Dalam pada itu, Mira turut bersimpati dengan nasib Puteri Sarah yang sering diganggu serta menerima ugutan daripada Ira.

Dalam pada itu, Mira turut mendakwa Ira berkawan dengan wanita yang dikaitkan dengan pelawak Shuk Sahar iaitu Fara Salleh. Malah, Mira turut mendakwa wanita itu mempunyai perangai sama dengan Ira.

Sementara itu, memetik mStar Online, Fara berkata dia tidak pernah berkawan baik dengan Ira seperti yang didakwa oleh wanita itu. Fara turut meminta agar namanya tidak dikaitkan dengan kontroversi melibatkan Ira Kazar dan rumah tangga Puteri Sarah.

“Tidak, jangan kaitkan saya. Ira adalah salah seorang sukarelawan masa saya buat charity Covid-19 tahun lepas. Bukan kawan baik.

“Malah saya juga tidak mengenali wanita (Mira) berkenaan. Biasalah attention seeker. Fitnah pun banyak,” katanya.


“Saya Tertonggeng Di Rumah, Tahan Menangis Depan Anak, Netizen Tak Tolong”

Tahun ini sememangnya cukup berbeza buat pelawak Shuib Sepahtu apatah lagi menyambut Ramadan dan Syawal tanpa isteri tercinta, Allahyarhamah Siti Sarah Raissuddin.

Sudah sembilan bulan pemergian isterinya, menerusi satu temubual bersama Kosmo!, Shuib berkata dia tidak kisah jika orang ramai terus mengkritik dirinya masih berduka kerana dia yang melalui perkara itu.

BACA: “Setiap Kali Ramadan, Saya Akan Minta Sarah Masakkan Pajeri Nanas”

“Saya tak kisah pun orang nak cakap apa. Banyak benda yang saya dah lalui. Bermacam-macam. Selagi kita berpegang dengan apa yang kita tahu dan apa kita rasa, kita jalan sahajalah. Sebab yang merasakan adalah kita. Sembilan bulan, rasa macam semalam baru berlaku.

“Kalau nak fikirkan sangat pasal orang, nak buat apa pun saya tak boleh. Saya tertonggeng di rumah, tahan menangis di depan anak-anak, netizen tak datang rumah ketuk pintu beri pertolongan.

“Mereka hanya boleh beri sokongan di media sosial tapi realitinya, tiada siapa tawar nak buat kaunseling percuma buat saya,” katanya.

Mengakui bukan mudah melalui kehidupan tanpa isteri tercinta, Shuib bagaimanapun berkata hidup perlu diteruskan demi empat anaknya.

“Tipulah kalau saya cakap (semua yang sedang berlaku) senang. Puasa dan raya tanpa dia. Tapi, nak tak nak, kita kena lalui.

“Saya percaya, ada benda baik akan berlaku pada masa hadapan. Cuma nak lalui fasa ke arah itu mungkin agak berat sedikit. Sedih memang sedih.

“Hari pertama puasa, semua keluarga rapat datang rumah berbuka sama. Dalam pada nak tunggu waktu berbuka itu, saya perasan sebelah kiri saya, meja empat segi, memang tempat Sarah pun, ada satu pinggan kosong tapi berisi nasi.

“Abang ipar tanya, ‘nasi untuk siapa?’. Saya jawab tak tahu dan semua pun berpandangan antara satu sama lain. Dalam hati saya, nasi ada tapi kerusi itu (yang kebiasaannya jadi tempat Sarah duduk) kosong,” katanya.

Terdahulu, Siti Sarah meninggal dunia akibat Covid-19 selepas tiga hari melahirkan anak keempat mereka, Ayash Affan kini berusia tujuh bulan secara pembedahan pada 6 Ogos tahun lalu.


4 Tahun Pendam, Puteri Sarah Lega Luah Kemelut Rumah Tangga

Sejak dua hari lalu hangat diperkatakan apabila pelakon Puteri Sarah mendedahkan rumah tangganya diganggu orang ketiga iaitu Ira Kaza yang juga anak kepada pelakon veteran Kazar.

Bakal berangkat menunaikan ibadah Umrah serta menyambut Hari Raya di Tanah Suci, Sarah berkata dia mengambil kesempatan untuk memohon diberi jalan keluar dari masalah yang sedang dilaluinya.

“Saya dah lama kumpul duit dan rancang mahu ke umrah selepas tamat PKP. Syukur diberi rezeki dan kesempatan untuk ke sana lagi. Kali ini saya mahu berdoa supaya diberi jalan keluar dari masalah dan petunjuk untuk penyelesaian,” katanya.

Mengakui hampir empat tahun memendam rasa mengenai kemelut rumah tangganya, Sarah berkata dia kini lebih tenang selepas meluahkan mengenai perkara itu.

“Hati saya sangat lega sekarang ini kerana melepaskan beban selama empat tahun. Saya mahu ke umrah dengan tenang dan memberi tumpuan kepada ibadah,” katanya.

Dalam pada itu, Sarah berkata dia akan berada di Tanah Suci selama 16 hari bersama keluarga sebelum sambung bercuti ke Istanbul, Turki.

Terdahulu, kisah rumah tangga itu didakwa dilanda masalah menjadi perhatian ramai. Sarah juga mengakui sudah lama tidak tinggal sebumbung dengan suaminya.

Malah, Syamsul juga mengaku mereka sudah tidak tinggal sebumbung tetapi tidak bermaksud mahu bercerai.


Chef Wan Puji Sikap Suami Serina

Baru-baru ini, perkongsian cef selebriti popular iaitu Datuk Chef Wan menjadi perhatian ramai apabila mendedahkan sikap suami anak perempuannya, Serina Redzuawan.

Menurut Chef Wan beliau senang dengan sikap menantunya yang merupakan seorang pegawai polis dimana mudah diajak untuk berbicara dan bukan seorang yang sombong.

“Menantu kali ini tak ‘bangsat’ senang diajak berbicara. tidak sombong or as orang putih kata dick head,” tulisnya.

Menerusi entri itu, Chef Wan bercerita anak menantunya baru saja membeli rumah di Perlis dan sedang di ubah suai. Ujarnya, dia turut memberikan sedikit wang buat Serina dan suami sebagai hadiah kecil serta mahu membelikan mereka sebuah sofa yang baharu buat mereka berdua.

Perkongsiannya itu mendapat pelbagai reaksi daripada netizen yang memuji tindakan Chef Wan yang tetap membantu anak dan menantu.

Kata netizen lagi, susah untuk dapat bapa seperti ini serta mendoakan Serina dan suami akan kekal bahagia hingga ke akhir hayat.

Terdahulu, perkongsian Chef Wan menjadi perhatian meluahkan rasa kecewa apabila hanya mengetahui pengumuman pernikahan Serina daripada kakaknya, selain mendakwa pasangan itu bernikah di Thailand.

Bagaimanapun, Serina menafikan dakwaan dia telah bernikah di negara jiran dan menegaskan majlis itu diadakan di Perlis.


Berkawan Dengan Skandal Shuk? Bekas Sahabat Dedah Semua Cerita Ira Kaza

Beberapa hari lalu hangat diperkatakan apabila pelakon Puteri Sarah mendedahkan sering diganggu oleh Ira Kaza yang juga anak kepada pelakon veteran Kazar sejak tiga tahun lalu.

Puteri Sarah turut mempertikaikan tindakan Ira Kaza yang dikatakan tidak putus asa mengganggu suami orang sedangkan sudah mempunyai teman lelaki.

Lebih panas apabila tular perkongsian bekas sahabat Ira Kazar dikenali sebagai Mira Bakri yang pernah berkawan sejak sekolah sehingga usia 19 tahun.

“Takkan lah tiba-tiba Syamsul terhegeh-hegeh kat kau. Siapa kau? Benda takkan jadi kalau kau tak tawar sesuatu.

“Aku bukan tak kenal kau perempuan. Kau kalau bab benda macam ni kau laju je. Yang penting laki tu hot dan kaya. Kau psiko mamat tu, kau acah orang kejar kau pula,” tulisnya.

Kata Mira lagi, sejak dari dulu lagi dia menegur bekas rakannya itu namun tetap tidak berubah. Dalam pada itu, Mira turut bersimpati dengan nasib Puteri Sarah yang sering diganggu serta menerima ugutan daripada Ira.

Bukan itu saja, katanya lagi Ira turut mengganggu Sarah dengan menghubunginya berpuluh kali jam 2 hingga 5 pagi.

“Kalau kau seksi tapi perangai macam sund*l, kau ingat orang nak buat jadi bini ke? Kau dah perangkap dia, lagi mahu sembang kuat. Sebab tu aku cakap kerja! Kerja! Sebab bila kerja, kau tak sibuk nak itu ini. Ada duit sendiri,” katanya.

Sementara itu, Mira menegaskan bahawa dia tidak mereka cerita mengenai Ira. Bagaimanapun, Mira turut berpesan kepada orang ramai supaya tidak menyentuh nama keluarga Ira kerana mereka tiada kena-mengena dengan isu tersebut.

Dalam satu entri lain, Mira berkata apa yang didedahkannya itu bukan fitnah tetapi kenyataan. Ujarnya disebabkan Puteri Sarah tidak mahu cerita, biar dia yang ceritakan perkara tersebut.

Terdahulu, Puteri Sarah berpesan kepadaIra Kaza yang juga anak kepada pelakon veteran Kazar itu supaya berhenti mengganggunya serta mendoakan gadis itu dan suaminya diberikan hidayah.

Bagaimanapun, setakat ini masih tiada kenyataan daripada Ira Kazar sendiri mengenai pendedahan bekas sahabatnya itu.


“Rayyan Ikut Perangai Arwah Faizal Tak Makan Bawang, Gelak Mata Tak Nampak”

Baru-baru ini, pelakon dan penyanyi Siti Nordiana ada memuat naik video terbaru di saluran YouTubenya bersama anak, Muhammad Rayyan Makhaie.

Dalam video itu, Siti Nordiana sedang menikmati juadah kegemaran anaknya sambil menonton drama lakonan bekas suaminya, Allahyarham Mohd Faizal Yusup. Menurut Siti Nordiana lagi, anaknya itu sama seperti arwah abahnya tidak suka makan bawang.

“Sebenarnya Rayyan, Rayyan ikut perangai abah Rayyan. Dulu, opah yang ajar mama resipi ini. Abah Rayyan tak boleh masak (makanan) yang ada bawang.

“Nana kena ‘blender’ (kisar)’ dia cakap. Jadi, mama pun ‘blender’ lah. Ini juga adalah sambal kegemaran abah Rayyan, turun ke anaknya ya. Jadi, sebab itulah Rayyan tak suka bawang sebab Rayyan mewarisi daripada Abah,” katanya.

Dalam pada itu, kata Siti Nordiana lagi anak tunggalnya yang kini berusia 14 tahun itu juga turut mewarisi ekspresi ketawa bekas arwah suaminya.

“Eh ada lagi. Kalau ada abah gelak, sebiji macam Rayyan. Kalau Rayyan gelak, sebiji macam dia, mata tak nampak. Kalau Rayyan kurus, macam itulah Rayyan. Rayyan kan nak diet,” katanya.

Siti Nordiana turut berkongsikan kepada Rayyan mengenai kehebatan bapanya sebagai pelakon serta mengingatkan anaknya itu supaya sentiasa sedekahkan Al-Fatihah.

“Rayyan jangan lupa baca Al-Fatihah selalu dekat abah tahu. Dia sayang gila kat Rayyan, tahu? Abah Rayyan dulu popular. Lakonan dia tiptop, ‘power’,” katanya.


“Ramai Orang Sokong Saya, Kenapa Nak Kena Fikir Apa Yang Orang Cakap” – Siti Bainun

Baru-baru ini tular semula sedutan video siaran program Wanita Hari Ini (WHI) siaran 30 Julai 2020 yang dimuat naik pengguna TikTok.

Video itu menjadi perhatian ramai apabila pelakon dan pengacara, Uyaina Arshad meninggalkan komen meluahkan rasa sedih dan sesal apabila mengenang kembali momen temubual tersebut.

BACA: “Macam Mana Tidak Bekerja Tetap Ada Duit Bayar Peguam Mahal Dekat 10 Orang?”

Bagaimanapun, rata-rata netizen memberikan kata-kata semangat kepada Uyaina bahawa dia hanya melakukan tugas sahaja dan tidak tahu apa yang akan terjadi.

Dalam video tersebut, Uyaina menemubual pengasas Rumah Bonda iaitu Siti Bainun Ahd Razali, yang hadir sebagai tetamu jemputan di episod yang membincangkan topik Berkorban Apa Saja.

Antara soalan yang diajukan adalah bagaimana Bainun mengenepikan segala tohmahan yang dilemparkan kepadanya.

“Tetapi, untuk kekal istiqomah, kekal konsisten melakukan apa sahaja kebaikan yang kita lakukan sekarang ini sebab bisikan syaitan itu nyata.

“Tapi, bagaimana sebenarnya Bainun mengenepikan segala tohmahan, kata-kata negatif dan buruk yang dilemparkan kepada Bainun?

“Dan untuk memastikan yang anak-anak jagaan Bainun ini juga masyarakat yang mendapat kebaikan daripada perbuatan Bainun ini terus dapat dijaga?” katanya.

Bainun kemudiannya menjawab pertanyaan itu dan memaklumkan bahawa ramai yang menyokongnya. Ujarnya lagi, anak-anak jagaannya ketika itu adalah kekuatan buat dirinya

“Kalau ada tohmahan, mesti ada orang yang sokong. Ramai orang yang sokong saya, yang sokong apa yang saya buat.

“Jadi, kenapa saya nak kena fikir apa yang orang cakap. Kekuatan saya, anak-anak saya. Anak-anak saya yang OKU, setiap kali bangun pagi, senyum.

“Nak tidur, senyum. Takkanlah saya nak sedih. Pagi-pagi saya bangun, saya cari dia. Tidur dengan saya. Itu kekuatan saya pagi, petang, siang, malam. Kalau saya tak tengok muka dia, tak boleh,” katanya.

Pada ketika itu, Bainun juga menjelaskan mengenai tiga anak-anak OKU di bawah jagaannya termasuklah remaja perempuan Sindrom Down, Bella yang disahkan sebagai mangsa dera.

“Bella, Tulus, Jiwa. Bella saya baru ambil tiga minggu lepas,” katanya.


“Itulah Peguam Yang Nak Merompak Duit Saya RM900k…”

Baru-baru ini, hangat diperkatakan mengenai peguam yang dikatakan mengeluarkan beberapa info berkenaan ‘isu dalaman’ tentang satu kes.

Malah, peguma tersebut juga menjadi wakil kepada Orang Kena Tuduh (OKT) sehingga mendapat kecaman netizen selepas mengeluarkan beberapa kenyataan di media sosial.

BACA: Positif Covid-19 Kali Kedua, Nabila Huda Akui Rasa Sakit Sangat

Susulan itu, perkongsian pelakon Nabila Huda yang lebih mesra disapa Abil turut menjadi bualan apabila membuka ceritanya sebelum ini dengan peguam wanita tersebut.

Menurut Abil, dia mendakwa peguma itu adalah individu yang mahu menyamannya sehingga mencecah RM900,000 beberapa bulan lalu.

Tidak mengenali peguam tersebut, Abil turut terkejut apabila dirinya disaman apatah lagi perkara itu hanya diketahuinya menerusi media sahaja.

Luahnya lagi, dia turut hairan apabila perkara itu dimaklumkan kepada media terlebih dahulu sedangkan dirinya yang disaman tidak tahu menahu.

Dakwa Abil lagi, peguam tersebut yang memaklumkan kepada pihak media terlebih dahulu mengenai dia akan disaman tetapi tidak memberitahu kepadanya tentang perkara itu.

Dalam entri tersebut, Abil turut mendedahkan mesej yang dikirim kepada pihak media untuk mengetahui siapa yang memberikan kenyataan mengeani isu saman menyaman itu.

Sementara itu, Abil menjelaskan dia tiada niat untuk mengeruhkan keadaan tetapi rimas apabila wajah peguam itu sering muncul di media sosial.

Dalam pada itu, Abil turut menitipkan pesanan supaya tidak mencari populariti dengan cara mudah kerana menjadi terkenal bukan sesuatu yang mudah.


Kongsi Video Mesra Laga Pipi Dengan Alvin Chong, Netizen Tegur Emma Maembong

Pasti ramai tahu pelakon Emma Maembong sememangnya bersahabat baik dengan pelakon dan penyanyi, Alvin Chong. Baru-baru ini, Emma dilihat ada memuat naik video di Instagram bersama aktor itu.

Bagaimanapun video itu menimbulkan rasa kurang senang netizen apabila memaparkan Emma berpeluk baju dengan Alvin sambil melagakan pipi.

BACA: Lakon Watak Baran, Emma Maembong Takut Terbawa-Bawa Beri Kesan Pada Keluarga

Difahamkan, video tersebut disunting oleh Alvin bagi meraikan persahabatan mereka yang terlah terjalin sejak beberapa tahun lalu.

Menerusi entri itu, Emma turut menulis kapsyen tersentuh dengan video berkenaan serta meluahkan rasa sayang buat sahabatnya itu.

Diruangan komen, rata-rata netizen menegur tindakan Emma itu tiada masalah berkawan dengan lelaki tetapi jaga batas pergaulan apatah lagi statusnya sudah berkahwin.

Malah, ada netizen meluahkan rasa pelik serta bertanyakan adalah suami pelakon itu tidak marah melihat video berkenaan.

Emma mendirikan rumah tangga pada 20 Februari 2020 dengan Muhammad Shazli Azhar. Pasangan itu dikurniakan seorang cahaya mata, Shariq Gabriel kini berusia dua tahun.


Shuk Sahar Nafi Dah Kahwin Dengan Fara Salleh

Terpalit dengan kontroversi rumah tangga, bagaimanapun pelawak Shuk Sahar menafikan tuduhan sudah pun berkahwin dengan skandalnya, Fara Salleh.

Mengakui terkejut dengan dakwaan itu, Shuk enggan mengulas lanjut apatah lagi hal rumah tangganya dengan isteri, Rossa Sera pun masih belum selesai lagi.

BACA: “Saya Harap Shuk Dapat Jalankan Tanggungjawab Sebagai Bapa” – Sera

“Belum berkahwin. Pada saya, kalau nak buat apa pun berkaitan dengan hubungan saya, lebih baik saya selesaikan satu persatu isu yang ada dahulu. Hubungan saya dengan Sera pun tak tahu pengakhirannya macam mana.

“Jadi, saya sedang aturkan yang terbaik. Bukan untuk kehidupan saya, tetapi untuk semua pihak, daripada semua sudut, keluarga dan anak-anak. Doakanlah yang terbaik sebab saya pun dah penat nak cakap itu dan ini,” katanya.

Kata Shuk lagi, dia sudah serik untuk memberi penjelasan setiap kali isu peribadinya timbul. Ujarnya lagi, buat masa ini dia mahu fokus kepada perniagaanya terlebih dahulu.

“Bila saya cakap begini, orang kata saya nak berlakon jadi mangsa. Bila saya mengaku salah, orang kata saya bangga pula dengan kesalahan yang dibuat. Jadi saya nak jawab macam mana lagi?

“Itu sebab saya cuma minta semua orang doakan yang terbaik saja untuk saya. Tapi pasal kahwin itu, memang betul saya belum berkahwin lagi.

“Buat masa sekarang, saya punya perancangan hidup itu lebih kepada nak fokus bisnes. Tak fikir pun pasal hal lain,”katanya.

Ditanya mengenai hubungannya dengan anak-anak, Shuk berkata dia tidak pernah melupakan kedua anaknya itu yang kini berada di Sabah dalam jagaan isterinya.

“Saya tak pernah lupakan mereka dan kisahkan mereka. Saya ada berhubungan dengan Sera dan anak-anak dalam sela waktu. Tapi kebanyakan masa, memang anak-anak Sera yang jaga.

“Sera jaga anak-anak dengan cukup baik. Masa bulan puasa ini pun dah terasa bezanya, tak perlu tunggu raya nanti. Bangun sahur dah rasa lain, apatah lagi masa berbuka puasa. Walau ada kawan-kawan, tapi kosongnya itu masih terasa tanpa keluarga di sisi.

“Ada ketika saya menangis. Tapi apa yang terjadi, saya tahu ia kesilapan sendiri. Saya terima dan reda dan cuba untuk betulkan walaupun tahu ada perkara yang kita boleh betulkan dan ada yang tidak. Tapi sekurang-kurangnya saya mencuba,” katanya.


Bonda Rozita Jawab Isu Pakai Baju Ketat

Baru-baru ini, gambar yang dimuat naik di Instagram oleh pengasas kosmetik Sendayu Tinggi iaitu Bonda Rozita Ibrahim menjadi perhatian ramai.

Gambar tersebut dikecam netizen yang mendakwa pakaian yang dipakai oleh ibu kepada usahawan kosmetik, Datuk Seri Aliff Syukri itu didakwa ketat.

Sedar tentang perkara itu, menerusi satu perkongsian Bonda Rozita tampil menjawab tuduhan mengatakan dia memakai pakaian ketat semasa majlis berbuka puasa di sebuah hotel.

Bonda Rozita turut memuat naik video memaparkan keadaan sebenar busananya itu. Dia turut meminta netizen untuk tidak mengeruhkan lagi keadaan dengan tuduhan tidak berasas itu.

“Baju ni longgar, jangan keruhkan fitnah saya pakai ketat sebab gambar saya pos malam tadi dengan anak bongsu tu!

“InsyaAllah saya ada ramai guru agama yang boleh dibuat rujukan, saya masih tahu malu pada umur,” tulisnya.

Perkongsian Bonda itu mendapat pelbagai reaksi daripada netizen yang mengatakan pakaian yang dipakai oleh usahawan itu tidak ketat dan bersesuaian dengan penampilannya.


Berat Badan Susut 20 Kg, Chacha Maembong Nafi Potong Usus

Kini dilihat lebih langsing dan ramping, pelakon Chacha Maembong memaklumkan berat badannya susut 20 kilogram dan berat badannya kini 49 kilogram.

Ditanya adakah dia melakukan pembedahan bariatrik untuk tampil langsing, Chacha menafikan perkara itu sebaliknya dia mengalami simptom ‘long COVID’.

“Sampai hati cakap saya buat pembedahan potong usus. Sebenarnya, tidak. Hakikatnya, kira-kira tiga minggu lalu, saya disahkan positif COVID-19.

“Berat badan turun sedikit akibat itu. Pada masa sama, saya amalkan produk kesihatan susut badan yang dikeluarkan kakak. Mungkin itu antara dua sebab mengapa ramai tengok saya yang dahulu agak berisi, mula mengecut,” katanya.

Dalam pada itu, Chacha berkata dia tidak pernah terdesak untuk kurus. Ujarnya lagi, apa yang lebih penting adalah tubuh badan yang sihat.

“Bagi saya, apa lebih utama adalah kita sihat. Bukan semata-mata hendak kurus. Badan saya cepat naik dan turun. Kakak saya, Emma lagi kurus. Sekarang, kami sudah sama saiz dan saya suka ‘curi’ baju dia,” katanya.

Berkongsikan mengenai soal berat badan, Chacha mengakui pernah diejek dan menjadi mangsa ‘body shaming namun dia enggan peduli dengan apa yang diperkatakan orang terhadap dirinya.

“Bukan tidak pernah kena ejek dan dipersenda soal berat badan. Memang selalu sangat dahulu. Ramai kata saya itu dan ini. Tapi saya ambil pendekatan mudah, tidak mahu fikir sangat.

“Bagi saya, kalau mereka hendak ‘body shaming’, sebaiknya, tengoklah diri sendiri dahulu. Sebelum ini, saya tidak nafikan tertekan memikirkan apa orang cakap. Tetapi, lama-lama saya tengok ada orang lain yang lebih teruk kena… Sampai jadi lali,” katanya.


Haqiem Rusli Teruja Sambut Ramadan Pertama Sebagai Suami, Masak Sama-Sama Dengan Isteri

Tahun ini sememangnya cukup berbeza buat penyanyi Haqiem Rusli apatah lagi menyambut Ramadan pertama bersuami isteri, Wan Anis Sofea.

Teruja menyambut Ramadan sebagai suami, Haqiem berkata pengalaman kini ini juga berbeza apabila berpeluang berbuka puasa bersama keluar dan juga mentuanya.

“Pengalaman menyambut bulan Ramadan selepas bergelar suami adalah satu perasaan luar biasa dan tidak dapat digambarkan dengan kata-kata. Apa yang saya alami ini membuatkan rasa sangat bahagia.

“Dulu saya berbuka dengan keluarga namun kini pengalaman itu dilalui denan isteri pula. Malah, kami juga turut mengambil peluang ini untuk berbuka bersama keluarga masing-masing,” katanya.

Dalam pada itu, penyanyi berusia 23 tahun itu juga berkata dia seronok dapat meluangkan masa dengan isteri dengan melakukan aktiviti masak bersama-sama.

“Ada kalanya saya memasak, ada masanya isteri dan ada ketikanya kami masak sama-sama. Jika malas masak, kita makan di luar sajalah. Puasa sebagai suami memang berbeza berbanding ketika bujang dulu,” katanya.


Sarah Hilderbrand Umum Undur Diri Dari Dunia Hiburan

Selepas tujuh tahun bergelar pelakon, Sarah Hildebrand mengambil keputusan untuk mengundurkan diri daripada dunia seni.

Memuat naik satu video di Instagram, Sarah berkata meskipun masih menerima tawaran namun dia memaklumkan tidak mahu lagi menjadi pelakon mahupun pengacara.

BACA: Sarah Hildebrand Benci Tengok Orang Islam Tiba-Tiba Jadi Baik Masa Ramadan

“Saya fikir masa sesuai untuk memalumkan bahawa saya mahu bersara daripada dunia seni di Malaysia. Saya tidak akan terima tawaran sama ada sebagai pelakon atau pengacara.

“Sebenarnya saya masih dapat tawaran daripada produksi, maaf cuma tidak beri maklum balas lagi. Pengumuman ebrsara ini, buatlah apa-apa pun bagi tular dan semua orang tahu,” katanya.

Dalam pada itu, pelakon kacukan Amerika dan Jerman itu turut mengucapkan terima kasih di atas sokongan diterima sepanjang dia bergelar anak seni.

“Terima kasih untuk pahit manis selama ini. Saya akan hargai setiap momen dan pengalaman itu. Semua itu bantu saya jadi menusia dan artis yang lebih baik. Jumpa kalian semua di sisi yang lain,” katanya.

Diakhir video itu, Sarah turut memberitahu dia tidak mahu menerima sebarang temu bual daripada pihak media mengenai perkara itu,” katanya.

Terdahulu, Sarah pernah mencetuskan kontroversi apabila membuat keputusan untuk tidak bertudung pada Oktober 2020 selepas setahun mendirikan rumah tangga.


Zulin Aziz Dirikan Solat Hajat Khas Untuk Adik Bella Di Raudhah

Sejak minggu lalu, hangat diperkatakan mengenai kes perbicaraan tentang pengabaian dan penganiayaan terhadap anak istimewa, adik Bella.

Lebih menjadi bualan difahamkan hampir 10 orang peguam mewakili pengasas Rumah Bonda iaitu Siti Bainun untuk kes tersebut.

Perkara itu turut mendapat perhatian selebriti termasuk pengacara Zulin Aziz yang memaklumkan akan mendirikan solat hajat buat adik Bella di Raudhah, Masjid Nabawi.

Meluahkan rasa syukur diberikan kesempatan untuk masuk ke Raudhah buat kali ketiga, Zulin berkata dia menggunakan peluang tersebut untuk menunaikan solat hajat serta mendoakan kebenaran dan keadilan buat adik Bella.

“Aku direzekikan lagi masuk Rawdah kali ke-3. Alhamdulillah. Kalini khas buat Adik Bella. Solat sunat hajat dan doa semoga Allah tunjukkan kebenaran dan berikan keadilan buat adik Bella di dunia ini. Semoga Allah perkenankan doa2 kita semua,” tulisnya.

Terdahulu, Zulin dan suaminya, Farhan Norzaini telah berangkat untuk menunaikan ibadah umrah pada minggu lalu.


Perjuang Nasib Bella, TMJ Tawar Khidmat Peguam Secara Percuma

Sejak beberapa hari lalu hangat diperkatakan mengenai kes perbicaraan tentang pengabaian dan penganiayaan terhadap anak istimewa, adik Bella.

Perkara itu turut mendapat perhatian isteri kepada Tunku Mahkota Johor Tunku Ismail Sultan Ibrahim iaitu Che’ Puan Khaleeda Bustamam.

Menerusi satu entri di Insta Story, Che’ Puan Khaleeda berkata dengan kuasa yang dimiliki, beliau mahu membantu dengan melakukan apa sahaja demi menegakkan keadilan buat adik Bella.

Selepas Che’ Puan Khaleeda, giliran Tunku Mahkota Johor Tunku Ismail Sultan Ibrahim turut menawarkan khidmat peguamnya secara percuma bagi menjalankan arahan memerhati (watching brief).

Tunku Ismail berkata, beliau akan menghubungi Menteri Pembangunan Wanita, Keluarga dan Masyarakat, Datuk Seri Rina Harun berhubung tawaran tersebut.

“Saya telah berhubung dan berbincang dengan peguam-peguam saya mengenai kes penderaan Bella. Kes ini sedang berjalan di Mahkamah Sesyen Kuala Lumpur dan pihak pendakwaan kerajaan sudah memulakan perbicaraan terhadap OKT (orang kena tuduh) dalam kes ini,” katanya.

Tambah Tunku Ismail, kes pendakwaan pada ketika ini melibatkan dua pihak iaitu pendakwa raya kerajaan bagi pihak kerajaan/awam dan peguambela yang dilantik untuk mewakili tertuduh (OKT).

“Saya akan menghubungi Menteri Pembangunan Keluarga, Wanita dan Masyarakat, Datuk Seri Rina Harun dan menawarkan perkhidmatan peguam-peguam saya secara percuma untuk menjalankan arahan memerhati (watching brief) bagi pihak Kementerian Pembangunan Wanita, Keluarga Dan Masyarakat untuk kes ini,” katanya.

Terdahulu, Tunku Ismail ada memuat naik kembali perkongsian isterinya yang menggesa keadilan buat Bella.


Puteri Sarah Kesal Ira Kaza Tak Berhenti Mengganggunya

Perkongsian pelakon Puteri Sarah menjadi perhatian ramai apabila mendedahkan sering diganggu oleh individu disebalik puluhan akaun media sosial palsu.

Bukan itu saja, luah Puteri Sarah lagi akaun palsu tersebut meninggalkan komen seolah-olah mahu menyakitkan hatinya sejak tiga tahun lalu.

“Dari dulu sampai sekarang saya diganggu dengan akaun palsu. Diganggu komen-komen yang menyakitkan hati tapi saya sabar. Sampai kami (Puteri dan Syamsul) dah tak tinggal sebumbung, tak puas hati lagi ke? Bila kami berbaik, anda ugut suami saya pula.

“Hari ini saya tengah sibuk dengan anak-anak, tiba-tiba saya terima berita yang menyakitkan. Selama ini, apa anda buat, anda ganggu saya, saya diamkan saja sebab nak jaga nama baik keluarga.

Lebih menjadi perhatian, Puteri Sarah berpesan kepada Ira Kaza yang juga anak kepada pelakon veteran Kazar itu supaya berhenti mengganggunya serta mendoakan gadis itu dan suaminya diberikan hidayah.

“Kali ini cukuplah anda ganggu saya lagi bila saya nak pergi umrah. Empat tahun saya menanggung. Di bulan baik ini saya doakan kalian berdua, Ira Kaza dan suami (Syamsul Yusof) saya diberikan hidayah.

“Berhati- hati doa orang yang teraniaya itu Allah akan makbulkan lagi-lagi di bulan puasa ini,” tulisnya.

Sementara itu, Puteri Sarah turut mempertikaikan tindakan Ira Kaza yang dikatakan tidak putus asa mengganggu suami orang sedangkan sudah mempunyai teman lelaki.

Puteri Sarah turut mempersoalkan adakah harta yang dikejar oleh gadis itu serta meminta supaya bekerja untuk cari duit sendiri.

Terdahulu, kisah rumah tangga itu didakwa dilanda masalah menjadi perhatian ramai. Sarah juga mengakui sudah lama tidak tinggal sebumbung dengan suaminya.

Malah, Syamsul juga mengaku mereka sudah tidak tinggal sebumbung tetapi tidak bermaksud mahu bercerai.


Aliff Syukri Bakal Lancar Lagu Raya, Ramai Tak Sabar Nak Dengar

Jika anda mengikuti Instagram Datuk Seri Aliff Syukri, pasti ramai tahu usahawan kosmetik itu ada memuat naik beberapa klip pendek lagu rayanya berjudul Kelepuk Raya.

Menerusi satu perkongsian semalam, Aliff memaklumkan muzik video lagu tersebut bakal dilancarkan lima hari lagi di laman YouTube.

BACA: “Isteri Saya Tak Suka Barang Kemas, Satu Pun Tak Nak Pakai” -Aliff Syukri

Perkongsian Aliff itu mendapat pelbagai reaksi daripada netizen yang tidak sabar untuk menonton muzik video lagu tersebut.

Sementara itu, video klip pendek MV lagu tersebut menjadi bualan ramai yang terhibur dengan gelagat penari di sisi Aliff yang dikatakan terlalu over.

Malah, ada yang berseloroh bertanyakan sama ada penari-penari tersebut okay atau tidak. Tidak kurang juga ada yang mengirik pakaian penari yang dikatakan tidak sesuai dengan lagu raya tersebut.


“Yang Jahat Tu Bainun, Bukan Saiz Badan Dia”

Sejak beberapa hari ini hangat diperkatakan mengenai kes anak istimewa Sindrom Down iaitu adik Bella serta pengasas Rumah Bonda iaitu Siti Bainun.

Melihatkan di ruangan komen mengenai berita tersebut, ada segelintir netizen seolah mempermainkan saiz fizikal Siti Bainun. Perkara itu turut mendapat perhatian pelakon Ika Nabella yang tidak bersetuju dengan tindakan netizen itu yang disifatkan terlalu mengikut perasaan.

BACA: Ika Nabella Kecewa Belanja RM3,000 Bercuti Di Vila Mewah Tapi Aircond Rosak

Kata Ika lagi, jika terlalu marah jangan menjadikan saiz fizikal seseorang itu sebagai umpatan kerana yang buruk itu adalah perbuatan individu tersebut bukan saiz badannya. Malah, netizen perlu memikirkan perasaan individu lain yang bersaiz badan seperti itu.

“Kalaupun kalian marah sangat dengan dia (Bainun), tolong jangan jadikan saiz fizikalnya sebagai bahan umpatan. Itu menunjukkan betapa rendah tahap pemikiran kalian.

“Jangan terasa hati tau saya tegur ini secara umum sahaja sebab yang jahat itu dia bukan saiz badan dia. Bayangkan orang-orang lain yang saiz badan macam Bainun, apa mereka rasa?.

“Mereka akan berasa sangat terhina berfizikal begitu sedangkan mereka tak minta pun hidup (lahir) dengan saiz badan macam itu,” katanya.

Dalam pada itu, Ika turut memberi teguran bahawa mengata saiz badan seseorang atau body shamming akan memberi kesan buruk terhadap seseorang.

“Kalian pernah terfikir tak kesan-kesan body shamming terhadap segelintir orang. Mungkin apa yang berlaku kepada Bella anda salah satu (kesan) daripadanya.

“Orang yang tak kuat iman akan cari orang lain yang lebih (dari sudut emosi seseorang) untuk melempiaskan rasa marah mereka. Bukankah perkara itu agak jelas, tidakkah kalian rasa begitu?,” katanya.


Isteri TMJ Mahu Bantu Bella Tuntut Keadilan

Sejak beberapa hari lalu hangat diperkatakan mengenai kes perbicaraan tentang pengabaian dan penganiayaan terhadap anak istimewa, adik Bella.

Malah, apa sahaja fakta yang keluar daripada mulut saksi yang juga bekas penghuni Rumah Bonda hari demi hari sememangnya mengejutkan ramai, serta tidak dapat dibayangkan keperitan dilalui adik Bella sepanjang empat bulan itu.

BACA: “Macam Mana Tidak Bekerja Tetap Ada Duit Bayar Peguam Mahal Dekat 10 Orang?”

Terbaru, isteri Tunku Mahkota Johor Tunku Ismail Sultan Ibrahim iaitu Che’ Puan Khaleeda Bustamam turut tampil bersuara berhubung kes tersebut di Insta Story miliknya.

Menerusi entri itu, Che’ Puan Khaleeda berkata dengan kuasa yang dimiliki, beliau mahu membantu dengan melakukan apa sahaja demi menegakkan keadilan buat adik Bella.

Beliau yang turut terkesan dengan apa yang terjadi lebih-lebih lagi ada pihak yang disifatkan ‘pengecut’ mahu melarikan diri atas kesalahan dilakukan.

Che’ Puan Khaleeda turut memberikan pesanan kepada pihak terlibat bahawa karma akan menyusul sama ada di dunia mahukan di akhirat kelak.

“Kamu boleh bersembunyi di sebalik tentera peguam tetapi karma akan hadir pada waktunya di dunia ini dan akhirat,” tulisnya.

Terdahulu, pengasas rumah Bonda iaitu Siti Bainun mengaku tidak bersalah atas dua pertuduhan iaitu mengabai dan menganiaya Bella sehingga menyebabkan mangsa mengalami kecederaan fizikal serta emosi.


“Saya Bersyukur Allah Gantikan Suami Yang Sangat Baik”

Menganggap dirinya wanita bertuah, penyanyi Elly Mazlein berkata kehadiran suaminya, Mohamad Azlan Che Nuh memberi peluang untuknya mengecap kebahagiaan semula.

Elly turut meluahkan rasa syukur dengan nikmat Allah apabila menggantikan suami yang sangat terbaik untuk dirinya. Tidak banyak yang diminta, Elly berharap suaminya bahagia dengannya.

“Saya bersyukur sangat sebab Allah gantikan suami yang sangat baik. Saya tak pernah merasa rasa apa yang suami buat sekarang sama ada untuk saya, anak dan bapa saya.

“Anak saya Sefhia tak pernah rasa sentuhan, belaian seorang bapa dan saya pun tak pernah merasa berjalan dengan suami dan anak. Saya tak pernah rasa semua itu sebelum ini.

“Tapi Alhamdulillah, Allah bagi saya peluang tersebut semula. Saya tak minta apa-apa dengan suami. Cuma minta dia bahagia dengan saya, bertanggungjawab, sayang saya, anak dengan bapa serta setia,” katanya.

Berkongsikan perkara itu menerusi program Keringat Selebriti di Awesome TV, Elly menitiskan air mata apabila menyentuh hal keluarga.

Elly dan Azlan yang merupakan seorang cikgu mendirikan rumah tangga pada Januari 2020. Pasangan itu dikurniakan seorang putera bernama Haider Mateen kini berusia empat bulan.

Terdahulu, Elly pernah berkahwin dengan pengarah Azmi Hatta pada 2015 namun bercerai ketika dia sedang hamil anak pertama, Putri Sara Sefhia yang baru empat bulan dalam kandungan. Kini Sefhia sudah mencecah usia enam tahun.


Tak Sanggup Tengok Uyaina Meronta Tahan Sakit, Raja Syahiran Rasa Diri Tak Berguna

Baru-baru ini, pelakon dan pengacara Uyaina Arshad menjalani pembedahan apendiks di sebuah pusat perubatan di Shah Alam.

Melihatkan isterinya menahan sakit selepas pembedahan dan keradangan pada rahim, penyanyi Raja Syahiran berkata dia merasa sedih dan merasakan seperti dirinya tidak berguna.

Memetik mStar Online, Syahiran berkata dia berharap kesakitan yang ditanggung isterinya itu dapat dipindahkan kepadanya

“Memang sedih apabila melihat isteri meronta-ronta tahan sakit, tetapi saya tidak boleh berbuat apa-apa untuk bantu. Hanya mampu berdoa sahaja.

“Ketika itu saya berharap kalau boleh sakit itu dipindahkan kepada saya dan biar saya yang tanggung. Saya rasa diri macam tak berguna kerana tidak boleh membantu,” katanya.

Menurut Syahiran lagi, isterinya yang kini hamil anak sulung sudah pun dibenarkan pulang ke rumah dan dinasihatkan berehat selama dua minggu.

“Syukur isteri dan kandunganya sihat dalam keadaan baik sekarang ini dan doktor nasihatkan supaya berehat selama dua minggu.

“Selepas melihat keadaan isteri barulah saya faham bagaimana perasaan seseorang yang kita sayang dalam keadaan sakit namun tidak boleh berbuat apa-apa,” katanya.

Syahiran dan Uyaina mendirikan rumah tangga pada 20 Disember tahun lalu. Minggu lalu, Uyaina berkongsi berita gembira dirinya sedang hamil anak sulung.


Pakai Barang Kemas Ratusan Ribu Ringgit, Ifa Raziah Upah Lima Bodyguard

Bimbangkan soal keselamatan apabila sering memperagakan barangan kemas bernilai ratusan ribu ringgit, penyanyi Ifa Raziah mengupah lima orang pengawal peribadi.

Memetik mStar Online, Ifa berkata pengawal peribadi tersebut akan menjaganya setiap kali keluar menghadiri majlis sebagai langkah keselamatan.

BACA: Ifa Raziah Dikecam Tayang Emas Penuh Di Lengan, Jari Depan Kaabah

“Bukannya saya pakai barang kemas ini setiap hari. Hanya akan pakai ketika menghadari majlis tertentu sahaja.

“Saya akan lima orang pengawal peribadi yang akan pantau keadaan sekeliling apabila saya keluar dengan mengayakan barang kemas bernilai tinggi,” katanya.

Ifa berkata sebagai seorang usahawan ianya adalah salah satu strategi pemasaran untuk membuktikan kejayaan dalam perniagaan apabila memakai barang kemas.

Dalam pada itu, Ifa berkata dia tidak peduli jika ada pihak yang mengatakan barang kemas yang dipakainya adalah palsu.

“Mungkin saya tidak tunjukkan duit yang banyak atau memiliki kereta mewah, tetapi dengan ada barang kemas begini ia merupakan satu cara pemasaran supaya orang melihat kejayaan saya.

“Jika ada yang kata saya pakai barang tiruan… biarkanlah. Apa yang penting masing-masing hidup bahagia,” katanya.


Ramai Hairan Kenapa Myra Natasya Anak Halim Othman Guna Binti Abdullah?

Baru-baru ini, pelakon dan pengacara Myra Natasya mendedahkan bahawa dia merupakan anak tunggal kepada bekas penyampai radio dan pengacara, Halim Othman.

Pendedahan itu mengejutkan ramai sekaligus mengundang pelbagai spekulasi netizen, malah netizen bertindak menyiasat biodata gadis itu namun hairan apabila tertulis nama sebenar Yusmyra Natasya Abdullah.

BACA: 3 Tahun Rahsia Identiti, Myra Natasya Akhirnya Dedah Anak Halim Othman

Menjelaskan mengenai kekeliruan itu, menerusi mStar Online, Myra berkata ibunya Yusnita Omar berkahwin dengan Halim di Thailand pada 1994.

Kata Myra lagi, dia dilahirkan pada 1995 dan ibu bapanya mengambil keputusan untuk bercerai empat tahun kemudian. Difahamkan, perkahwinan mereka tidak didaftarkan di Malaysia.

“Mengenai nama saya Yusmyra Natasya binti Abdullah… saya menggunakan ‘binti Abdullah’ kerana ibu bapa saya kahwin di Thailand.

“Bapa saya berkahwin sebelum dia menjadi seorang ‘public figure’ iaitu pada tahun 1994, mereka bercerai ketika umur saya tiga tahun.

“Dia tidak mahu cerita sebab masa itu dia baru cerai dan baru mula dalam bidang seni, jadi dia kata tak perlu untuk cerita perkara yang bukan tentang kerjaya,” katanya.

Dalam pada itu, Myra meluahkan rasa syukur selepas 27 tahun bapanya akhirnya bersetuju untuk membuka rahsia tersebut selepas beberapa kali membuat permintaan.

“Ini masa terbaik untuk memberitahu perkara itu, kalau dulu semasa saya berada dalam pertandingan pasti ada yang beranggapan saya ingin menumpang glamor atau guna cable.

“Saya umumkan sekarang sebab mungkin satu hari nanti saya akan berkahwin dan saya rasa tak elok andai harus terus berpura-pura.

“Saya pernah tanya kepada bapa jika orang tanya siapa bapa saya, boleh ke saya beritahu… dia kata okey cakap jelah. Saya terus rasa terharu dan menangis kerana itu bukan pertama kali saya minta kebenaran dia… mungkin kali ke 18. Mungkin sebab bulan Ramadan, hati dia akhirnya terbuka untuk berkongsi,” katanya.


Semua Jari Kaki Kiri Bad Indigo Sudah Tiada

Penyanyi Bad Indigo yang juga Orang Kelainan Upaya (OKU) kini terpaksa menggunakan ‘walker’ sebagai alat bantuan untuk berjalan sejak Oktober tahun lalu.

Bad atau nama sebenarnya Badrul Izhan Yeop Abdullah, dia menjalani prosedur memotong semua jari kaki kiri akibat diabetis sejak Mac tahun lalu.

BACA: Luah Hasrat Mahu Berjalan Semula, Bad Indigo Harap Dapat Jari Kaki Palsu

“Mulanya jari kecil dulu kena potong. Kemudian tiga jari lagi selepas sebulan dan terakhir ibu jari pada September tahun lalu. Sekarang semua jari kaki kiri sudah tidak ada. Disebabkan itu, ia membataskan pergerakan saya dan perlu menggunakan ‘walker’ yang turut berfungsi seperti kerusi roda.

“Sejak itu pergerakan saya sangat terbatas dan memenatkan apabila bergerak. Ini kerana saya banyak menggunakan kaki kanan untuk menampung badan. Sekarang lutut kanan saya pun sudah sakit.

“Saya seperti akan menggunakan kerusi roda juga nanti sebab kaki ini banyak tekanan hingga mengakibatkan luka selalu terbuka,” katanya.

Menurut Bad, dia membersihkan luka di kaki atau ‘dressing’ selang sehari. Meskipun diuji, Bad berkata dia tetap akan senyum serta menyifatkan Allah Maha Adil.

“Apa yang menjadi masalah sekarang apabila banyak juga tempat yang tidak mesra OKU. Jadi susah untuk saya bergerak. Namun, susah macam mana pun, apa yang penting kena senyum. Ini kerana Allah Maha Adil, jadi ada yang lebih baik untuk saya, Insya-Allah,” katanya.

Sementara itu, Bad turut berkongsikan dia menerima bantuan daripada Kementerian Wilayah Persekutuan dan Dewan Bandaraya Kuala Lumpur (DBKL) menerusi program Jalinan Kasih, baru-baru ini.

“Bantuan dari Jabatan Kebajikan Masyarakat (JKM) belum dapat lagi sebab saya belum lengkapkan borang. Alhamdulillah, baru-baru ini dapat sumbangan daripada Kementerian Wilayah Persekutuan dan Dewan Bandaraya Kuala Lumpur (DBKL),” katanya.


Raya Kali Ini Pasti ON Dengan #ChekHupKuatRaya2022PastiOn

Sudah dua tahun kita tak sambut Raya bersama kawan-kawan dan keluarga kan? Tapi Raya 2022 kalini, kita kasi ON! Wuu, terujanya! Tak sabar nak rasai moment-moment semasa balik kampung, hadap jem sambil dengar lagu Raya, fuh feeling bhai. Hahaha. Arghh…tak lama jer lagi gais. Sabar jap. Hehe.

Tak terlupa juga empat perkara yang kita tidak boleh terlepas semasa Raya nanti. Antaranya ambil video Tik Tok, buat video, wefie atau OOTD bersama adik beradik, hias rumah Raya, jangan lupa pasang lampu kelip-kelip tau! Dan yang paling penting sekali adalah ‘makan besar’ lah weh. Ketupat, rendang, kuih raya, wah mesti gempak lah! Air tangan ibu pula, so yummy.

Anda nak tahu tak apa yang paling cipta memori sekali? Alang-alang nak sambut Raya kaw-kaw kali ini, apa kata anda bawak balik ‘buah tangan’ untuk keluarga dan kawan-kawan anda tu. Barulah dorang senyum sampai telinga. Sekali sekala dapat hadiah siap jer yang tak happy kan?

Serius bila kami tahu ada buah tangan macam ni, rasa nak beli je semua tau. Hamper dari Chek Hup memang berbaloi sangat untuk anda dapatkan. Harga sangat berpatutan!

Paling syok, bila nama-nama hamper yang diberi tu, alahai unik betul lah. Ada 4 jenis hamper yang anda boleh pilih:

Kesemua hamper-hamper ini ada produk Chek Hup, minuman istimewa biji kopi premium yang baru dipanggang tu lah. Sedap pula fikir minum kopi nih..Haish, nasib baik puasa tau. Haha.

Weh gais kalau nak bancuh kopi Chek Hup semasa Raya pun ON juga ni! Kajian menunjukkan kopi dapat meningkatkan prestasi fizikal dan juga ‘bangunkan’ fikiran kita, haa sesuai sangatlah kalau diminum semasa Raya, barulah cerdas sikit. Hihi. Mana taknya, nak masak ketupat lagi, nak jamu tetamu yang datang lagi, jadi kopi Chek Hup lah ‘penyelamat’ buat sementara ini. Barulah kerja jadi pantas ‘KAW KAW’ gituh!

Kopi dari Chek Hup ini juga tiada perisa kopi/teh/koko tiruan yang ditambah. Ia juga diadun dengan Gula Batu Chek Hup, pilihan kopi/teh/minuman coklat yang lebih sihat!

Oh lupa pula nak bagitahu anda, kalau anda beli mana-mana hamper Chek Hup ini, anda akan dapat mug ekslusif tau. Klik link DI SINI.

Bukan itu jer, anda juga akan dapat EXTRA Baucar Pulangan Tunai dengan minimum belanja RM50 (Tebus RM30 e-baucar dengan minimum belanja RM100 & tebus RM10 e-baucar dengan minimum belanja RM50).
Promo Code: RM10EVOUCHER
Promo Code: RM30EVOUCHER
*Gimik: Kod Promosi boleh didapati dalam poster.

Apa yang paling penting, pastikan Raya kali ini kita sambut kaw-kaw. Badan tu biar sentiasa bertenaga tau. Kena sambut Raya no matter what! Bagi 100% kuasa anda nanti okay!

a. Laman Website (Hamper): DI SINI
b. Facebook: DI SINI
c. Instagram: DI SINI


Isteri Selesa Pakai T-Shirt, Fizz Fairuz Kata Tak Perlu Menunjuk-Nunjuk Kaya

Meskipun bergelar Datuk, bagaimanapun pelakon Datuk Fizz Fairuz memilih untuk menjalani kehidupan yang sederhana serta tidak menunjuk kemewahan.

Baru-baru ini, menerusi mStar Online Fizz mengulas mengenai penampilan sempoi isterinya, Datin Almy Nadia ketika bercuti di sebuah taman tema pada Februari lalu.

BACA: Pakai T-Shirt & Selipar, Almy Nadia Dipuji Sempoi & Sederhana

Menurut Fizz tidak kisah siapa pun kita kita, paling penting adalah untuk jadi diri sendiri dan tidak perlu menunjuk pangkat dan kekayaan.

“Semua itu atas diri sendiri. Kita tak perlu menunjuk-nunjuk ada pangkat, artis, kaya, berduit dan sebagainya. Jadi diri kita sendiri. Apa nak dibanggakan dengan apa yang kita ada? Asalkan selesa, senang nak bergerak,” katanya.

Kata Fizz lagi, sebagai seorang selebriti dia tidak boleh menutup mulut orang ramai. Ujarnya, jika tidak boleh menerima pandangan lebih baik tidak perlu jadi artis.

“Kita dalam dunia seni ni, mereka boleh kritik dan cakap apa saja. Sebab kita ni public figure. Kalau tak boleh terima pandangan, tak perlu jadi artis.

“Apa yang isteri saya pakai hari tu pun okey. Sebab untuk keselesaan, lagipun ada anak kecil nak menyusu,” katanya.

Terdahulu, netizen memuji pasangan itu menjalani kehidupan dengan penuh sederhana dan merendah diri walaupun bergelar Datuk dan Datin.

Almy dan Fizz mendirikan rumah tangga pada 2014 dan dikurniakan tiga cahaya mata perempuan, Nur Afrina Arianna, 6, Nurr Afrina Aurora, 5, Nur Afrina Ayra, 4. Almy baru sahaja menimang cahaya mata keempat pada Disember lalu yang diberi nama Afrina Aisyah.


Ibu Bapa Mat Dan Risau Gaya Hidupnya Berubah Jika Pindah Ke England Semula

Sudah menetap di Malaysia sejak usia 19 tahun lagi, Mat Dan berkata ibu bapanya tidak menyuruh dia balik atau menetap semula di kampung halamannya di Bristol, England.

Menurut Mat Dan atau nama Islamnya, Mohammad Kareef Daniel Abdullah berkata, ibu bapanya bimbang jika cara hidupnya berubah jika kembali berpindah ke sana apatah lagi gaya hidupnya terdahulu agak tidak menentu.

“Kalau saya nak balik ke sana (England), saya kena bina hidup semula dari bawah sedangkan kawan-kawan di sana sudah berada di atas.

“Dulu bila cakap saya rindu kampung halaman, ibu bapa suruh saya fikir masak-masak. Mereka kata bukan tak nak saya balik ke sana, tapi mereka nampak perbezaan apabila saya berada di Malaysia berbanding di sana.

“Ini kerana gaya hidup saya di sana sebelum datang ke sini agak tidak menentu juga. Bukanlah jahat tapi tak seberapa dan mereka takut kehidupan saya jadi seperti begitu semula jika kembali ke sana,” katanya.

Bagaimanapun, Mat DAn berkata dia tidak menolak kemungkinan jika ada alasan kukuh untuk kembali ke negaranya.

“Kita tak tahu, mungkin bila anak saya sudah besar dan dapat bersekolah di sana. Jadi, saya tak boleh kata nak menolaklah,” katanya.

Kini menjadi penyampai radio di Molek FM sejak awal tahun ini, Mat Dan meluahkan rasa syukur kerana dia cukup terkesan ketika pandemik.

“Sewaktu Perintah Kawalan Pergerakan (PKP) dilaksanakan, saya kehilangan banyak kerja sampingan dan buntu di rumah. Kalau sebelum ini bujang tak ada masalah, tapi sekarang sudah ada dua anak, mereka perlu saya tanggung.

“Dalam hati saya kata tak boleh jadi begini, kena cari kerja yang stabil dan menjamin. Selama 13 tahun saya berada di Malaysia, inilah pertama kali saya dapat kerja yang betul-betul tetap,” katanya.


“Macam Mana Tidak Bekerja Tetap Ada Duit Bayar Peguam Mahal Dekat 10 Orang?”

Sejak beberapa hari lalu hangat diperkatakan mengenai kes perbicaraan tentang pengabaian dan penganiayaan terhadap anak istimewa, adik Bella.

Malah, apa sahaja fakta yang keluar daripada mulut saksi yang juga bekas penghuni Rumah Bonda sememangnya mengejutkan ramai.

BACA: “Mengenang Tak Salah Tapi Jangan Sampai Obses” – Fynn Jamal

Penyanyi Fynn Jamal hadir ke mahkamah bagi mendengar sendiri sesi perbicaraan yang berlangsung pada Rabu lalu.

Memberikan pandangan mengenai kes tersebut, ianya perbicaraan kes tersebut sangat pelik jika dibandingkan dengan kes lain yang jauh lebih teruk.

Menerusi satu entri, Fynn turut meluahkan rasa pelik apabila tertuduh, Siti Bainun yang tidak mempunyai pekerjaan tetap tetapi boleh membayar khidmat peguam hampir 10 orang.

Kata Fynn lagi, agak mustajil jika tertuduh bergantung pada duit sumbangan untuk membayar peguam mereka melakukan pembelaan secara pronona iaitu percuma.

Lebih menjadi perhatian, Fynn turut memberi pandangan pembelaan untuk Bella amat mustahil di dunia ini.

Perkongsian Fynn itu mendapat pelbagai reaksi daripada netizen yang berkata mereka juga tidak sanggup untuk mendengar jika berada di mahkamah serta berharap semoga ada pembelaan sewarnya untuk Bella.


“Saya Bukan Lagi 21 Tahun, Dah Tak Sesuai Terjoget-Joget”

Penyanyi dan pelakon Elizabeth Tan berharap akan lebih matang dalam lagu dan penampilannya apatah lagi dia bakal menginjak usia 30 pada tahun depan.

Mesra disapa Lizzy, katanya sudah tiba masa untuk melakukan perubahan. Ujarnya lagi, dia juga merasakan sudah tidak lagi untuk terjoget-joget seperti kebiasaannya.

“Saya dah 30 tahun depan. Kini berkahwin dan sedang merancang untuk mendapatkan anak. Saya bukan lagi 21 tahun. Rasa sudah tak sesuai terjoget-joget. Macam tak kena.

“Rasanya dah kena sedar dan tak boleh menipu diri sendiri. Orang akan menilai dan ia akan memberi kesan terhadap engagement saya dengan peminat,” katanya.

Dalam pada itu, Lizzy berkata dia mahu pelahan-lahan membuang imej seksi dalam muzik yang dibawakan dan akan ketengahkan genre lebih santai dan tenang.

“Saya ada tiga single yang akan saya keluarkan pada tahun ini. Semuanya dalam Bahasa Melayu. Yang akan dikeluarkan bulan Jun depan seakan-akan lagu saya sebelum ini, Semua Sudah. Dua lagi single akan menyusul selepas itu. Kedua-duanya berentak lebih santai.

“Tahun ini adalah tahun ke lapan saya dalam industri. Genre lagu mungkin perlu diubah. Saya masih yang sama. Cuma jenis muzik akan sedikit berbeza,” katanya.


3 Tahun Menduda, Fendy Caliph Buskers Sudah Jumpa Pengganti

Pemain dram Caliph Buskers iaitu Fendy Adlun mengkaui sedang rapat dengan seorang wanita selepas tiga tahun berpisah dengan bekas isteri.

Memetik mStar Online, Fendy berkata sebagai lelaki dia mengakui ada kalanya rasa sunyi dan memerlukan pasangan itu. Bagaimanapun, Fendy berkata setakat ini hanya itu sahaja boleh diulas mengenai perkara tersebut.

BACA: Fendy Caliph Buskers Dapat Rumah PPR, Sewa Dikecualikan Selama Setahun

“Sebagai seorang lelaki pastinya ada masa akan rasa sunyi apabila hidup tanpa teman. Itu adalah naluri yang biasa.

“Saya ada rapat dengan seorang wanita saya. Setakat ini itu sahaja yang boleh saya katakan. Kalau ada jodoh saya bersyukur kerana kembali berkahwin,” katanya.

Kata Fendy lagi, dia turut kasihan dengan anak tunggalnya, Nur Azalea Zafirah dan mahukan seseorang yang boleh menjaga anaknya itu ketika dia keluar bekerja.

“Selepas berpisah saya menjaga anak sendiri. Ada masa terpaksa bawa dia pergi kerja dan pulang sehingga lewat malam.

“Kasihan saya melihat nasib anak dan sebab itu kalau berkahwin nanti ada orang boleh menjaganya di rumah,” katanya.

Dalam pada itu, Fendy mengakui berdepan kesukaran untuk menguruskan anaknya lebih-lebih lagi dalam hal penjagaan wanita apatah lagi anaknya semakin besar.

“Saya sendiri tak begitu faham tentang hal penjagaan wanita seperti ketika waktu datang bulan. Jika ada seorang ibu boleh memberi tunjuk ajar dan membantu,” katanya.

Terdahulu, Fendy pernah berkahwin dengan Nadira Rubina yang juga bekas ahli Caliphs Buskers dan pasangan itu bercerai pada 2018.


Fiza Halim Bengang Anak-Anaknya Dihentam Tak Pakai Tudung

Baru-baru ini perkongsian pelakon Fiza Halim menjadi perhatian ramai apabila berkongsi kegembiraan bertemu dengan dua anak gadisnya selepas beberapa bulan tidak berjumpa.

Bagaimanapun, perkongsiannya itu dicemari dengan komen negatif netizen di Instagram. Ianya dipercayai apabila ada netizen menyentuh tentang aurat anak-anaknya yang tidak memakai tudung apabila mengakui rambut mereka kelihatan tidak cantik.

BACA: Tiada Niat Tayang Anak, Fiza Halim Tak Izin Anak Jadi Artis

Bengan dengan komen negatif netizen, menerusi satu perkongsian di Insta Story Fiza berkata dia tidak memerlukan khidmat ustaz dan ustazah jadian.

“Maaf ya, saya tak perlukan ustaz atau ustazah jadian dalam ruangan komen saya! Saya kongsi gambar anak-anak hanya untuk peminat yang rindukan perkembangan saya dan anak-anak. Bukan untuk komen jadi ustazah dalam Instagram saya,” katanya.

Fiza turut menegur netizen supaya tidak membuatkan dia dan anak-anaknya kecil hati kerana komen seperti itu lebih elok jika diberikan melalui kiriman mesej (DM).

“Kalau tak suka, sila ‘unfollow’. Jangan kecilkan hati saya dan anak-anak. Bukan tak boleh menerima teguran, tapi kalau nak tegur, boleh mesej DM saya. Bukan secara umum macam ini. Insya-Allah saya akan balas.

“Bila tak kongsi gambar anak, cakap macam-macam. Bila dah kongsi, macam ini pula. Memang susah nak puaskan hati semua orang. Tapi ada aku kisah? Aku tak kisah langsung!” tulisnya.

Untuk rekod, dua anak gadisnya itu iaitu Ferra Aryana, 14, dan Feeya Adyrra, 13 merupakan anak hasil perkahwinan Fiza dengan Ahmed Farriq Zainul Abidin.

Fiza turut memiliki seorang lagi anak perempuan, Siti Alena Adra atau Baby Aleena, 4, hasil perkahwinan ketiga pada Disember 2016 bersama bekas suami, Aizat Al Jefri.


“Saya Rela Kahwin Dengan Duda Berbanding Suami Orang”

Usianya sudah menginjak 38 tahun, sudah pasti pelakon dan penyanyi, Farahdhiya tidak terlepas dengan soal jodoh dan mendirikan rumah tangga.

Bukan tidak mahu berkahwin, bagaimanapun Farahdhiya berkata dia sering didekati lelaki berstatus suami orang dan awal-awal akan menolak.

BACA: Perempuan Lain Suka Pergi Butik LV, Farahdhiya Seronok Pergi Pasar Tani

“Macam mana saya hendak berkahwin kalau lelaki yang mendekati saya 90 peratus adalah suami orang. Saya bukan cakap besar, cuma saya memang tidak mahu dan akan tolak awal-awal.

“Itulah masalah utama kenapa saya masih belum berkahwin sehingga sekarang. 90 peratus yang datang dekat saya itulah orangnya (suami orang). Saya tidak mahu cakap besar. Cuma saya ada pilihan iaitu tidak mahu berkahwin dengan suami orang (jadi isteri kedua),” katanya.

Farahdhiya berkata dia pernah berkawan rapat dengan lelaki yang merupakan suami orang dan selama itu juga dia berjaya menolak lamaran mereka. Katanya lagi, dia lebih rela memilih untuk berkahwin dengan lelaki bergelar duda daripada suami orang.

“Saya masih straight (menyukai lelaki) okay. Saya cakap begitu sebab seseorang pernah tanya saya sama ada saya lesbian atau tidak sebab tidak kahwin-kahwin lagi. Saya mahu berkahwin, tapi bukan dengan suami orang. Saya lebih rela berkahwin dengan duda,” katanya.

Farahdhiya mengakui pernah bercinta dengan beberapa lelaki sebelum ini namun tidak berakhir ke arah perkahwinan.  Sementara itu, disebabkan dia masih belum berkahwin di usia 38 tahun, Farahdhiya mendedahkan dia pernah dianggap seorang lesbian.

“Saya pernah bercinta, cuma saya berahsia. Tidak perlu saya uar-uarkan perkara yang belum pasti. Walaupun saya berdarah campuran Inggeris, saya tetap ada rasa malu. Saya pernah mengenali beberapa orang lelaki sebelum ini, namun tidak menjadi.

“Saya masih straight (menyukai lelaki) okay. Saya cakap begitu sebab seseorang pernah tanya saya sama ada saya lesbian atau tidak sebab tidak kahwin-kahwin lagi,” katanya.


Bapa Sajat Sakit Tenat

Bapa usahawan kontroversi, Sajat atau namanya Muhammad Sajjad Kamaruzzaman kini berada dalam keadaan tenat.

Perkhabaran itu dimaklumkan oleh adik Sajat iaitu Mustika menerusi satu perkongsian di Insta Story petang tadi.

BACA: Australia Banjir Teruk Sampai Diisytihar Darurat, Netizen Dakwa Sajat Bawa Bala

Sebelum ini, Sajat dalam satu perkongsian di Instagram mengesahkan kesihatan bapanya tidak begitu baik sejak minggu lalu.

“Minggu lepas lagi ayah tak sihat, Sajat kat sini ‘video call’ dan dapat kirimkan duit belanja untuk keluarga.

“Apa-apa pun, Kak Long dan Mak selalu ‘update’ pasal hal ayah saya. Doakan baik-baik untuk keluarga saya. Harap semuanya okey,” katanya.

Terdahulu, Sajat memilih untuk memulakan kehidupan baru di Australia sejak Oktober tahun lalu kerana berasa tidak selamat tinggal di Malaysia.


Shooting Belum Habis Dah Cabut, Ben Amir Setuju Bayar Ganti Rugi RM100,000

Pelakon Ben Amir terpaksa membayar RM100,000 ganti rugi kepada syarikat produksi Elisa Vision Sdn Bhd selepas melanggar kontrak bebagai pelakon dalam ‘Drama Demi’ pada tahun 2021.

Memetik mStar Online, persetujuan dicapai kedua-dua belah pihak di hadapan Hakim Mahkamah Sesyen Sivil Kuala Lumpur, Tasnim Abu Bakar.

BACA: Jarang Kongsi Aktiviti Di Media Sosial, Ben Amir Nak Nampak Mahal

Ben Amir setuju membayar jumlah RM100,000 dengan lima kali bayaran secara ansuran sebanyak RM20,000 bermula 10 Mei depan.

“Sekiranya defendan (Ben Amir) gagal membayar RM100,000, maka jumlah asal dalam kes saman itu seperti yang dituntut plaintif (Elisa Vision) sebanyak RM211,477 dikembalikan.

“Mahkamah juga merekodkan defendan menarik balik pernyataan tuntutan balas yang dikemukakan terhadap plaintif,” katanya.

Sementara itu, Ben yang ditemui di luar makamah enggan mengulas lanjut mengenai perkata itu. Dalam pada itu, penerbit Elisa Vision Sdn Bhd, Datin Mahfuzah Zakkiah Abdain meluahkan rasa syukur isu berkenaan dapat diselesaikan dengan baik.

“Alhamdulillah, saya bersyukur isu ini dapat diselesaikan secara baik. Saya pun sudah memaafkan dia atas apa yang berlaku. Bagi saya, ini berkat Ramadan. Dia pun orang yang baik dan saya tiada masalah dengannya kerana semua sudah selesai,” katanya.

Pada 27 Mac 2020 pihak produksi mendakwa pelakon Ben Amir pulang ke Malaysia secara sendirian meninggalkan kesemua kru produksi dan pelakon yang sedang menjalankan penggambaran di Scotland kerana ketika itu wabak Covid-19 sedang merebak.

Tindakan itu dianggap tidak bertanggungjawab dan mementingkan diri kerana penggambaran tersebut belum selesai.


Awalnya Bertudung Nak Tutup Uban, Kini Daphne Iking Janggal Bila Buka Tudung

Sejak hujung tahun lalu penampilan pengacara Daphne Iking menjadi perhatian ramai apabila tampil bertudung.

Membuat keputusan untuk bertudung sejak Oktober tahun lalu, Daphne mendedahkan pada awalnya dia memakai tudung untuk menyembunyikan uban ketika menghadiri satu acara majlis

BACA: Harga Roti Naik, Daphne Iking Dikecam Suruh Buat Sendiri Pakai Thermomix

“Bapa saya meninggal dunia akibat kanser dan sejak itu saya banyak terbabit dengan aktiviti kesedaran kanser. Rambut saya sangat panjang, lebih paras pinggang dan syarat untuk mendermakan rambut mestilah tidak boleh melakukan sebarang rawatan membabitkan bahan kimia selama enam bulan.

“Tapi, dalam tempoh itu uban saya juga makin jelas kelihatan. Nak dijadikan cerita, selepas diberikan kelonggaran keluar rumah, saya perlu hadiri majlis bertemakan warna ungu dan ketika bersiap-siap saya cuba tutup uban saya dengan pakai turban.

“Malangnya saya cuma ada selendang ungu, bila saya cuba gayakan ala-ala Grace Kelly, tudung saya ‘terpeleot’ sampai ke belakang jadi saya pakai topi selam (diving cap) warna hitam dan padankan dengan selendang itu,” katanya.

Meluahkan rasa syukur perjalannya untuk berhijab dipermudahkan Daphne berkata dia kini berasa janggal jika keluar rumah tanpa tudung.

“Seganlah… dah berumur nak pakai macam Halle Berry! Pergi pantai macam tu. Jadi saya pakai baju diving dan perlahan-lahan saya beritahu suami saya nak jualkan semua baju seksi saya. Proses bertudung itu saya teruskan sampai Ramadan dan hari raya, bila buka tudung saya jadi janggal.

“Kalau boleh dalam rumah pun ketika sesi temubual virtual saya akan cuba seboleh-bolehnya untuk tutup, paling tidak saya pakai anak tudung dan topi,” katanya.

Dalam pada itu, Daphne berkata suaminya turut memberikan sokongan kepadanya serta berharap dirinya akan kekal istiqamah.


Da’i Farhan Harap Wanita Dulu Bertudung Kini Freehair Diberi Hidayah

Pelbagai kontroversi terpalit dirinya sejak dua tahun lalu, nama pendakwah bebas Da’i Farhan senyap seketika selepas rujuk kembali dengan bekas isteri pertama pada Syawal tahun lalu.

Lama tak dengar cerita tentang pendakwah itu, memetik mStar Online Da’i Farhan berkongsikan perkembangan terbarunya.

BACA: Bekas Isteri Da’i Farhan Freehair Bukan Sebab Dapat Suami Muda

“Alhamdulillah, rutin harian seperti biasa berkuliah sedikit sebanyak menyampaikan agama dan mengajar anak-anak bangsa kita tentang pengajian Islam.

“Rutin bersama keluarga seperti biasa malam-malam berterawih dan sebagainya. Alhamdulillah,” katanya.

Ditanya mengenai bekas isterinya, Dr Erin yang kini sudah membuka hijab, Da’i Farhan berharap wanita yang dulu pernah bertudung dan kini menanggalkannya diberikan hidayah dan kembali ke pangkal jalan.

“Mudah-mudahan diberikan hidayah semua sekalilah… (nasihat) ini kepada sesiapa sahaja untuk kembali ke pangkal jalan dan berada dalam rahmat Allah.

“InsyaAllah… Allah maha pengampun, saya sendiri pun ada kekurangan semoga kita semua diampunkan dosa. Kita jadikan bulan ramadan sebagai madrasah tarbiyah untuk didik diri kita jadi lebih baik,” katanya.

Terdahulu, Da’i Farhan mengejutkan ramai apabila mendedahkan sudah berkahwin dengan Dr Erin, janda anak lapan di Mekah.

Pendakwah itu dikecam ramai apabila perkahwinan mereka itu tidak diketahui oleh isterinya Fatin yang ketika itu sedang sarat hamil anak kedua mereka. Lebih mengejutkan, Da’i Farhan menceraikan isteri pertamanya dengan talak satu pada 3 Disember 2019.

Bagaimanapun, perkahwinan Da’i Farhan dan Erin hanya mampu bertahan lima bulan sahaja apabila berpisah pada April 2020.